Source: http://docplayer.hu/250973-Astrasbourgi-esetjog-megjelenese-a-magyar-biroi.html
Timestamp: 2018-03-19 01:49:46+00:00

Document:
Astrasbourgi esetjog megjelenése a magyar bírói - PDF
Astrasbourgi esetjog megjelenése a magyar bírói
Download "Astrasbourgi esetjog megjelenése a magyar bírói"
1 BÁN TAMÁS Astrasbourgi esetjog megjelenése a magyar bírói és alkotmánybírósági gyakorlatban csak egy hosszabb folyamat eredménye lehet. Ha egy koordinátarendszerben akarjuk ábrázolni az esetjogra való hivatkozás gyakoriságát az Emberi jogok európai egyezményének hatálybalépése óta eltelt tizenegy év során, akkor egy legalulról induló, majd jó pár évig az ábra alsó tartományában haladó vízszintes vonallal, ezt követôen pedig egy erôteljesen felfelé ívelô görbével írhatnánk le a tendenciát. Az elsô idôkben fôként azért nem hivatkoztak rá, mert kevéssé ismerték fel az esetjog jelentôségét az egyezmény alkalmazásában. De nem volt könnyû az esetjogi bíráskodás természetének megértése sem a kontinentális országokban sehol sem az, ideértve a korábbi döntések hasznosításának technikáját is. Az absztrakt norma alkalmazása az egyedi ügyre másfajta gondolkodásmódot követel a jog alkalmazójától, mint egy precedensként tekinthetô korábbi döntés alkalmazása, melynek tényei sohasem esnek teljesen egybe az éppen eldöntendô ügy tényeivel, ami kérdésessé teheti, hogy a precedens egyáltalában alkalmazható-e az adott ügyre. Igaz, a kontinentális országok bírói jogalkalmazásában is van hagyománya a korábbi ítéletek figyelembevételének, de a strasbourgi ítélkezés sokkal messzebbre távolodik el az egyezmény normaszövegétôl, ahogy azt mi megszoktuk. A számos példa közül csak a tisztességes eljárással szembeni követelményeket megfogalmazó 6. cikkre utalok, melynek minden egyes alkotóelemét függetlenség, pártatlanság, polgári jogi igény, büntetôjogi vád, ésszerû pertartam, az eljárás tisztességessége stb. ítéletek egész sora tölti meg tartalommal. Egy másik, ugyancsak fôként eleinte jelentkezô nehézségrôl sem szabad megfeledkeznünk. Ez pedig a külföldi, nemzetközi esetjoggal szembeni idegenkedés. A nemzeti igazságszolgáltatásokban ugyanis merôben szokatlan, hogy a nemzeti jog alkalmazása és értelmezése során egy külsô tényezô autoritása esetleg a magyar ítélkezési gyakorlatban korábban kialakult gondolkodásmód ellenében nemcsak hogy elismerésre tarthat igényt, de elsôbbséget is élvez. A külsô tényezôk domesztikálása és bekapcsolása a saját gondolkodásmódba jóformán mindenütt gondokat okozott, és nem csak eleinte. 1 Habár az esetjog befogadását nehezítô hatások az idôk során fokozatosan veszítettek erejükbôl, nem mondható, hogy a hazai és a strasbourgi jogértelmezés összhangjának ügye mára problémamentessé vált. Ennek több oka is lehet, lássunk közülük néhányat. Az egyezmény ratifikációja és a magyar jog részévé tétele megtörtént, ezzel az egyezmény normaszövege kötelezôvé vált. A törvényhozó azonban nem tette világossá, hogy az egyezmény szerveinek a normaszöveget alkalmazó, s annak értelmezését is adó esetjoga mennyiben köti a magyar törvényhozót, a magyar bíróságokat, és mindazokat az egyéb magyar jogalkalmazókat elsôsorban az igazgatás szerveit, melyek az egyezményben biztosított jogokról döntenek. Az e kérdést körülvevô hallgatás különösen az ítélkezésükben csak a törvénynek alávetett bíróságok tekintetében problematikus, hiszen világos eligazítás hiányában távolról sem egyértelmû, mennyiben köti a bírót valami, ami se nem törvény, se nem magyar precedens. Kevésbé élesen ugyanez a dilemma az igazgatás szerveinek jogalkalmazása során is felmerülhet. Bár az esetjog figyelembevételét a bírói ítélkezésben és az egyéb jogalkalmazói tevékenység során aligha lehet állami parancsokkal kieszközölni, valamilyen technikával kapcsolatot kellett volna teremteni egyrészrôl a strasbourgi esetjog, másrészrôl a magyar jogalkotás, a bírói ítélkezési tevékenység és az igazgatási jogalkalmazás között. Ezt az igényt az is alátámasztja, hogy magából az egyezménybôl nem lehet kiolvasni, hogy az esetjogot kötelezôen követniük kell a tagországoknak. Az egyezmény két rendelkezése releváns e tekintetben. Az egyik a 32. cikk 1. bekezdése, mely szerint a bíróság joghatósága kiterjed az egyezmény és jegyzôkönyvei értelmezésével és alkalmazásával kapcsolatban eléje terjesztett minden ügyre. A másik a 46. cikk 1. bekezdése, mely szerint az államok vállalják, hogy a bíróság végleges ítéletét magukra nézve kötelezônek tekintik minden ügyben, amelyben félként szerepelnek. Nem is kell eleve vonakodó módon viszonyulni az esetjog kötelezô jellegéhez, hogy e két rendelkezésbôl olyan következtetésre jussunk, hogy a bíróság értelmezése csak olyan ügy kapcsán kötelezô, melyben Magyarország félként vett részt. A szöveg szûkítô értelmezése egyébként még olyan következtetésre is alapot adhat, hogy az ítélet kötelezô jellege csak abban áll, hogy ha az ügyben alperesként részt vett kormányt elmarasztalták, meg kell fizetnie a kirótt igazságos elégtételt. Mivel ez is lehet az egyezmény olvasata az esetjog kötelezô figyelembevételének határait illetôen, nem volt helyes a jogalkalmazókat magukra hagyni e dilemmával. Anélkül, hogy tekintélyérveket kívánnék felhozni annak az álláspontnak az alátámasztására, mely szerint az esetjog és a hazai jogalkotás-jogalkalmazás közötti kapcsolat önmagától nem rendezôdik el, utalok az 1998-ban megalkotott brit Human Rights Actre. Ennek 2. (1) cikke szerint a bíróságnak, amikor az egyezményben biztosított valamely joggal FUNDAMENTUM / SZÁM FÓRUM / 47
2 kapcsolatos kérdésrôl dönt, figyelembe kell vennie az esetjogot. 2 Hasonló rendelkezések érvényesek az egyéb jogalkalmazókra is. Hogy másutt szükségét érezték ilyen vagy ehhez hasonló törvényhozási, illetôleg törvényhozáson kívüli technikákkal (mint például a német Alkotmánybíróság októberi döntése) rendezni az esetjog és a belsô jogalkalmazás viszonyát, érzékelteti, hogy ez a probléma valós. Az, hogy Magyarországon az esetjog és a hazai bíráskodás közötti harmónia feltételeit még nem teremtették meg, csökkenti az egyezmény hatékony alkalmazásának esélyeit. A jogértelmezés voltaképpen módszer. Ezért a strasbourgi és a magyar jogértelmezés összhangja elsôsorban azt kívánja meg, hogy az egyezményben biztosított jogok érvényesítésével vagy megsértésével kapcsolatos eljárásokban a bíróságok, de más hatóságok is ugyanazokkal a módszerekkel végezzék vizsgálódásaikat, illetôleg jussanak döntésre, mint amelyek a strasbourgi jogértelmezésben kialakultak. Kevésbé tartom fontosnak, hogy az azonos módszer követése folytán azonos eredményre jussanak, mint amelyre a strasbourgi bíróság jutna, jutott volna vagy fog jutni, ha az ügyben neki is állást kell foglalnia. Ezt a következô példával érzékeltetem. Kevés olyan emberi jog van, melynek korlátozása bizonyos feltételek mellett ne volna megengedett. E feltételeket egyes jogok esetén maga az egyezmény határozza meg (ha a korlátozásra törvény ad módot, akkor, ha a korlátozás egy demokratikus társadalomban szükséges a közösség bizonyos alapértékeinek közrend, közbiztonság, a bûnözés elleni védekezés, mások jogai stb. védelmében). Más jogok esetén az esetjog vezette le az egyezmény szövegébôl a korlátozás lehetôségét (választójog). A korlátozás szükségességének és arányosságának megkövetelése, vagy az, hogy a korlátozás ne legyen önkényes (irracionális vagy visszaélésszerû), áthatja az egyezmény bíróság általi alkalmazásának egészét. A strasbourgi és a nemzeti jogértelmezés összhangjának legfontosabb biztosítéka, ha a nemzeti bíróságok ugyanazokkal a metódusokkal tesztelik a korlátozás jogszerûségét, mint a bíróság. Úgy látom, a korlátozás megengedhetôségének tesztjei lassan, de biztosan átáramlanak a magyar gyakorlatba. Esetenként az Alkotmánybíróság ítélkezésén keresztül (mely elsôsorban a véleménynyilvánítási szabadsággal összefüggô ügyekben már az egyezmény hatálybalépése elôtt hozzákezdett e teszt meghonosításához). De a teszt alkalmazása megjelent olyan triviálisnak tûnô területen is, mint amilyen például az elôzetes letartóztatás hosszú ideig lehetséges fenntartása elleni panaszok elbírálása. E jótékony folyamat ellenében hat, ha törvény rendelkezése teszi lehetetlenné azt, hogy a bíróság a tesztek elvégzésével bizonyosodjék meg arról, hogy a panaszolt korlátozás összeegyeztethetô-e az egyezménnyel. Erre jó példa a Hirst kontra Egyesült Királyság ügy, melyben a bíróság megállapította, hogy a szabadságvesztését töltô személy törvény általi megfosztása a választójogától anélkül, hogy az elkövetett bûncselekmény jellegét, a büntetés tartamát vagy más tényezôket mérlegelni lehetne, aránytalan korlátozásnak minôsül. A bíróság az ítéletben leszögezte: Semmi nem támasztja alá, hogy az Egyesült Királyság törvényhozása egyáltalában megkísérelte volna mérlegre tenni az egymással ütközô érdekeket, vagy hogy mérlegelte volna a tilalom elítéltekre gyakorolt hatásának arányosságát. Ha hasonló kérdésben Magyarországon kellene állást foglalni, az alkotmány 70. (3) bekezdésének, valamint az évi 11. törvényerejû rendelet 36. (6) bekezdés d) pontjának (a szabadságvesztésbüntetés végrehajtása alatt szünetel az elítélt választójoga) minden mérlegelést kizáró rendelkezései miatt a legjobb szándék dacára sem lehetne a strasbourgi jogértelmezéssel összhangban dönteni. Ha a magyar jogalkalmazó ismeri az általa vizsgált, illetve tárgyalt ügyben releváns esetjogot, a strasbourgi gyakorlatot általában figyelembe tudja venni a döntéshozatal során. A magyar jogalkalmazó korábban valószínûleg nem szembesült azzal, hogy a cselekmény minôsítésének a büntetôeljárás során történô módosítása esetén nemcsak a törvénynek a módosítás feltételeit meghatározó rendelkezéseit, hanem a bíróságnak a gyanúsított tisztességes eljáráshoz való jogára vonatkozó gyakorlatát is figyelembe kell vennie. A bíróságnak a Dallos-ügyben hozott ítélete óta azonban a magyar bíró már tudhatja, milyen határt szabnak a tisztességes eljárás követelményei a minôsítés menet közbeni változtatásának. Számos olyan helyzet van azonban, ahol nem a magyar bírói gyakorlat, hanem az alkalmazandó magyar törvény van konfliktusban az esetjoggal. Ezt a konfliktust pedig csak az Alkotmánybíróság jogosult feloldani. Ha Magyarországon a Hirstéhez hasonló esetet vetnének fel, azt a jelenlegi keretekben elég körülményes volna kezelni. Az, hogy a magyar jogszabály nincsen összhangban az esetjoggal, nyilvánvaló. Ha ezt a diszkrepanciát törvény kezdeményezésére jogosult fedezi fel, a magyar törvény elôbb-utóbb hozzáigazítható az esetjoghoz, még ha a példának vett esetben az alkotmánymódosítás szükségessége nehezítené is a folyamatot. Hatékony módon azonban jogszabályok konfliktusát alkotmánybírósági úton lehet feloldani. Két problémát látok. Az egyik az, hogy itt nem törvények közötti konfliktusról van szó. A konfliktus egy nemzetközi szerzôdésnek a bíróság ítéleteiben kifejezôdô értelme és a magyar törvény 48 / FÓRUM FUNDAMENTUM / SZÁM
3 között áll fenn. Ráadásul mint arról korábban már szó volt lehet úgy is érvelni, hogy ez az értelmezés Magyarországra csak akkor kötelezô, ha az értelmezésre olyan ügyben került sor, melyben félként Magyarország is részt vett. Véleményem szerint az esetjog egyedüli helyes, proaktív módon való figyelembevétele csak úgy képzelhetô el, ha az egyes ítéletekbôl adódó következtetéseket saját jogunkra akkor is levonjuk, ha az ügyben Magyarország nem vett részt. Ez következik a nemzetközi kötelezettségek jóhiszemû teljesítésének elvébôl is. Akkor hát most magyar jogszabály és nemzetközi szerzôdés közötti konfliktusról van szó? Erre a kérdésre ma még nincs kiforrott válasz, és a Hirst-ítéletbôl adódó, a magyar viszonyokra hipotetikusan átplántált konfliktus kapcsán még akkor sem lehetne fényt deríteni arra, hogyan reagálna a problémára az Alkotmánybíróság, ha valaki ilyen indítvánnyal fordulna hozzá, mert az elítélteknek a választásokon való részvételét tiltja az alkotmány, így ebben az ügyben az Alkotmánybíróság nem járhat el. De ha eleresztjük a fantáziánkat, és elképzelünk egy olyan esetet, melyben az Alkotmánybíróság eljárása nem volna eleve kizárt, akkor is igen körülményes volna alkotmánybírósági eljárást kezdeményezni, hiszen nemzetközi egyezmény és magyar jogszabály konfliktusa esetén indítvány elôterjesztésére csak magas közjogi méltóságok jogosultak [Abtv. 21. (3) bekezdés] a személyükben, jogaikban érintettek nem. De az ügyet elbíráló bíró sem jogosult arra, hogy magyar törvény és nemzetközi egyezmény ellentmondásának feloldására alkotmánybírósági eljárást kezdeményezzen. Az alkotmánybírósági eljárás kezdeményezésére jogosultak körének szûkkeblû meghatározását tartom a második jelentôs problémakörnek. Ha ugyanis az a kérdés, hogy az esetjog alkalmazásának útjában álló magyar törvény által okozott konfliktus magyar jogszabálynak nemzetközi szerzôdésbe ütközését jelenti-e, úgy dôlne el, hogy igen, itt magyar jogszabálynak nemzetközi szerzôdésbe ütközésérôl van szó, akkor az erre irányuló alkotmánybírósági eljárás kezdeményezésére jogosultak körének megállapítása éppen azokat szûrné ki a kezdeményezésre jogosultak körébôl a jogaiban érintett személyt és az igényérôl döntô bírót, akiknek kezdeményezô fellépése elengedhetetlen a konfliktus mielôbbi feloldásához. JEGYZETEK 1. Sok évtizeddel a nemzetközi emberi jogi bíráskodás megjelenése elôtt fel lehetett figyelni a belsô és a külföldi jog kollízióját feloldó nemzetközi magánjogi szabályok alkalmazása során arra, hogy a bírók idegenkednek a külföldi jog alkalmazásától. De a jelek szerint még a hosszú idô óta EU-tag Franciaországban is nehezen emésztik meg, hogy az EU-direktívák überelik a hazai törvényeket. Lásd például a Cabinet Diot and SA Gras Savoye kontra Franciaország ítéletet (2003. július 27.), melyben a strasbourgi bíróság megállapította: megsértették a vállalkozók tulajdonhoz való jogát azzal, hogy az EU-direktíva ellenére beszedett áfát nem voltak hajlandók visszafizetni lényegében arra való hivatkozással, hogy a direktíva nem ronthatja le a francia adótörvény rendelkezéseit. 2. A court or tribunal determining a question, which has arisen in connection with a Convention right must take into account any a) judgement, decision, declaration or advisory opinion of the European Court of Human Right, b) opinion of the Commission given in a report adopted under Article 31 of the Convention, c)decision of the Commission in connection with Article 26 or 27 (2) of the Convention, or, d) decision of the Committee of Ministers taken under Article 40 of the Convention. MAGYAR GÁBOR Az egyezmény és a bíróság esetjoga alig jelenik 1. meg a magyar bírói gyakorlatban. Az 1992 novembere és 2004 novembere között publikált, ezres nagyságrendû magyarországi eseti döntés áttekintése nyomán megállapítható, hogy az egyezményre, illetve a strasbourgi esetjogra történô hivatkozások száma tizenkettô. Ebbôl négy esetben 1 a bíróság a törvény miniszteri indokolására vagy a kommentárra támaszkodva annak rögzítésére szorítkozott, hogy az alkalmazandó jogszabály az emberi jogi normákkal összhangban van (legalábbis a jogalkotó ezekre figyelemmel volt), egy esetben 2 kiemelte, hogy az Alkotmánybíróság a strasbourgi gyakorlatra is tekintettel volt határozata meghozatalakor. További három esetben 3 az eljárás résztvevôi hivatkoztak az egyezmény cikkeire, illetve a strasbourgi gyakorlatra; ezekre az érvekre az eljáró bíróságok nem reflektáltak. Négy olyan magyarországi bírósági határozatot publikáltak, 4 amelyet részben az emberi jogi normákra alapoztak. Ezen belül két ítéletet a Legfelsôbb Bíróság ugyanazon tanácsa hozott családjogi perekben. A magyar bíróságok tizenkét év alatt publikált, emberi jogi alapozású termése tehát nagyvonalú számítási módszer alkalmazásával éri el a tucatot, ami álláspontunk szerint nem azt bizonyítja, hogy az egyezmény, illetve a strasbourgi ítélkezési gyakorlat az érdeklôdés homlokterében állna a magyar bíróságokon. FUNDAMENTUM / SZÁM FÓRUM / 49
4 E jelenségnek több lehetséges magyarázata adódik: a) Magyarországon az egyezmény betûjét és szellemét minden esetben tiszteletben tartják, ezért ilyen kérdések fel sem merülnek a bíróságok elôtt; b) Magyarországon elôfordulnak egyezménysértések, ezek azonban nem jutnak el a bíróságokig; c) a magyar bíróságok ítéleteik meghozatalakor elôszeretettel támaszkodnak az egyezményre, ám ezek az ítéletek annyira jelentéktelenek a jogfejlesztés szempontjából, hogy nem teszik közzé azokat; d) a magyarországi jogalkalmazók (értve ez alatt a bíróságokat, ügyészségeket, ügyvédeket) nem rendelkeznek megfelelô ismeretekkel az egyezmény, illetve annak autentikus értelmezése terén, ezért kerülik az egyezménnyel kapcsolatos okfejtést. Empirikus kutatási eredmények hiányában csupán spekulálni lehetne a lehetséges válasz(oka)t illetôen. Általános jelleggel annyi jelenthetô ki, hogy a szigorú jogpozitivizmus, az alkalmazandó kódexbe való bezárkózás nem segít a precedensrendszeren alapuló nemzetközi emberi jogi korpusz befogadásában. Ha a magyarországi alapjogi bíráskodás (az alkotmányban biztosított alapvetô jogok bírói védelme) gyerekcipôben jár, akkor az emberi jogi bíráskodás még csak születôben van. 5 Mindez azért különös, mert az egyezmény nem csupán nemzetközi jogi instrumentum, hanem az évi XXXI. törvény által a belsô jog része, és mint ilyen, alanyi jogokat keletkeztet. A bíróságok szerepe az, hogy konkrét ügyekben jogvédelmet biztosítsanak az állampolgároknak. Ennek része az, hogy az esetleges egyezménysértéseket orvosolják, vagyis például ítéljenek meg kártérítést az embertelen és megalázó bánásmódban részesített gyanúsítottnak, vagy állapítsák meg a lôfegyverét indokolatlanul használó, emberéletet kioltó rendôr büntetôjogi felelôsségét. Ha pedig jogvédelmet nem tudnak adni, legalább az elvárható a bíróságoktól, hogy maguk ne sértsék meg az egyezményt, így igyekezzenek a pereket ésszerû idôn belül befejezni vagy az elôzetes letartóztatás indokoltságát érdemben megvizsgálni. Az Alkotmánybíróság esetében az ítélkezô bíróságoknál tapasztalt érdektelenség nem figyelhetô meg: határozataiban elôszeretettel utal mind az egyezményre, mind a strasbourgi esetjogra. Ez jellemzôen akkor történik meg, ha az indítványozó kifejezetten hivatkozott az egyezményre, vagy ha az Alkotmánybíróság jog-összehasonlító vizsgálatot végez. Az elsô esetkörrel kapcsolatosan kiemelendô, hogy állandósulónak tûnô gyakorlata szerint az Alkotmánybíróság az ideiglenes ügyrendjérôl és annak közzétételérôl szóló, módosított és egységes szerkezetbe foglalt 3/2001. (XII. 3.) Tü. határozat 29. c) pontjára és az Abtv. 21. (2) bekezdésére hivatkozással visszautasítja a nem privilegizált indítványozóktól származó, a jogszabály egyezménybe ütközését állító, az Abtv. 1. c) pontja szerinti indítványokat. 6 A másik esetkör figyelemre méltóbb. Általában a nagy horderejû ügyekben 7 hozott határozatok alátámasztása érdekében végez az Alkotmánybíróság kiterjedt jog-összehasonlítást. Ilyenkor a nemzetközi gyakorlat bemutatására kerül sor. Jól körülhatárolható esetkör az, amikor a bíróság ítéletei azért kerülnek terítékre, mert azok az egyezmény egy olyan cikkének értelmezését adják, amelyhez hasonló tartalmú rendelkezést az alkotmány is tartalmaz. 8 Az Alkotmánybíróság és a bíróságok közötti hatáskörmegosztás világosan kijelöli a feladatokat: az Alkotmánybíróság normakontrollt végez, a bíróságok ítélkeznek. Az alanyi jogok védelme és az esetleges egyezménysértések orvoslása a bíróságok hatáskörébe tartozik. Az Alkotmánybíróság elsôdleges feladata az absztrakt normakontroll. Az egyezmény szövege, illetve a strasbourgi esetjog így nem egy adott jogvita eldöntésében játszik szerepet, hanem ahhoz nyújt segítséget, hogy az Alkotmánybíróság az alkotmányos alapjogként elismert jogok körét és azok védelmi szintjét a nemzetközi elvárások figyelembevételével határozza meg. Az Alkotmánybíróság nem az egyezményhez, hanem az alkotmányhoz méri a nemzeti jogszabályokat. Az egyezmény és a strasbourgi esetjog zsinórmércéül szolgál az alkotmányossági vizsgálat során. Optimális esetben az Alkotmánybíróság kiszûri azokat a jogszabályokat, amelyek alkalmazása felveti az egyezménysértés lehetôségét, ezáltal csökkenti a jövôbeni egyezménysértés kockázatát. A bíróságok a jogszabályokat alkalmazzák, ezért természetesen kihatással van ítélkezési tevékenységükre, ha az Alkotmánybíróság egy jogszabályt megsemmisít. Különösen így van ez az Abtv a szerinti bírói megkeresések és az alkotmányjogi panasz esetében. Ugyanakkor az Alkotmánybíróság nem vizsgálhatja felül a bírósági határozatokat legfeljebb alkotmányos követelményeket fogalmazhat meg; ezeket a bíróságok vagy figyelembe veszik, vagy nem. A fenti szereposztás tükrében a német Szövetségi Alkotmánybíróság 2004 októberében közreadott döntése mely szerint ha az egyezmény és az ahhoz kapcsolódó ítélkezési gyakorlat belsô jogban való érvényre juttatására vonatkozó kötelezettségüknek nem tesznek eleget a rendesbíróságok, akkor van mód az Alkotmánybírósághoz fordulásra a magyar alkotmányos berendezkedésben teljességgel értelmezhetetlen. A Magyar Köztársaságban jogvédelmet a rendesbíróságnak kell nyújtania. Ha a rendesbíróság az egyezményben lefektetett jogokat nem biztosítja, ak- 50 / FÓRUM FUNDAMENTUM / SZÁM
5 kor a hazai jogorvoslati lehetôségek kimerítését követôen a strasbourgi bírósághoz, nem pedig a magyar Alkotmánybírósághoz kell fordulni. Magának a rendesbíróságnak kell az Abtv a alapján az Alkotmánybíróságot megkeresnie, ha a hatályos jogszabály alkalmazása vezetne egyezménysértéshez, és megfelelô értelmezéssel nem orvosolható a probléma. Hasonló okok miatt alkotmányjogi panasz benyújtásának is helye lehet, ilyenkor azonban az emberi jogi bíróság és a magyar Alkotmánybíróság elôtti eljárás párhuzamosan zajlik. 2. A bíróságok jogvédelmi tevékenysége és az alkotmánybírósági normakontroll az egyezmény betartása szempontjából csak egy tipp arra nézve, hogy egy adott ügyben (kérdésben) a strasbourgi bíróság miként fog dönteni. Tekintettel arra, hogy a konkrét ügyben ha megfelelô kérelem érkezik végsô soron a strasbourgi bíróság mondja ki, hogy történt-e egyezménysértés, a nemzeti bíróságnak és az Alkotmánybíróságnak saját határozata meghozatalakor számolnia kell azzal, hogy az adott kérdésben elfoglalt álláspontját a strasbourgi testület nem fogja osztani. Ez különösen akkor lehet kellemetlen, ha a nemzeti bíróság nem állapít meg egyezménysértést (illetve az Alkotmánybíróság azt állapítja meg, hogy az adott jogszabály alkalmazása nem veti fel az egyezménysértés gyanúját), majd Strasbourgban elmarasztalják az államot. Természetesen az egyezmény szövegének és a strasbourgi bíróság esetjogának beható tanulmányozása és ezek figyelembevétele csökkentheti ezt a kockázatot. Az sem hagyható figyelmen kívül, hogy a bíróságok a hatályos jogszabályokat alkalmazzák, az Alkotmánybíróság pedig az alkotmányellenes jogszabályokat semmisíti meg. Logikusnak tûnik, hogy az egyezmény és az annak rendelkezéseit élô joggá formáló strasbourgi bíróság döntései hatályosulásának legkézenfekvôbb módja a megfelelô jogalkotás. Ha a mindenkori hatályos jogszabályok egyezménykonform magatartásra ösztönöznék az államot, illetve annak képviselôit, akkor a bíróságok aggálytalanul alkalmazhatnák a jogszabályokat, és az Alkotmánybíróságnak is kevesebb ügye lenne. Felmerül, mi a teendô akkor, ha maga az alkotmány tartalmaz olyan rendelkezést, amelyrôl okkal feltételezhetô, hogy alkalmazása egyezménysértéshez vezethet. Különösen élesen merül fel a kérdés, ha egy adott ügyben döntés született Strasbourgban, tehát az újabb egyezménysértés lehetôsége a jogrendszerbe van kódolva. Amikor egy nemzetközi szerzôdés és a nemzeti alkotmány konfliktusa állapítható meg, akkor egy állam részérôl három becsületes válasz adható: a) alkotmányát a nemzetközi szerzôdéshez igazítja; b) külön tárgyalásokat folytat a többi aláíró állammal, és kivételes szabályokat eszközöl ki a maga részére; c) nem csatlakozik a nemzetközi szerzôdéshez (abból kilép). Az állam egy dolgot nem tehet: nem hivatkozhat saját belsô jogára (alkotmányára) a nemzetközi jogi kötelezettség alóli kibúvás érdekében. Valamely nem egyezménykonform alkotmányi rendelkezés kapcsán vizsgálandó, hogy az adott rendelkezés mennyiben hat ki az egyének jogaira és kötelezettségeire. Az alkotmányok jellemzôen kevés ilyen, a bíróságok által közvetlenül alkalmazandó rendelkezést tartalmaznak; általában a jogalkotó gondoskodik arról, hogy az alkotmányban megfogalmazott elvek a megfelelô szintû jogszabályban megjelenjenek. Ezért azt kell vizsgálni, hogy létezik-e az alkotmányon kívül olyan jogszabály, amely a nem egyezménykonform alkotmányi rendelkezést megismétli, konkretizálja. Ha ilyen jogszabály létezik, azt a jogalkotónak hatályon kívül kell helyeznie vagy módosítania kell. Érdekes kérdés, hogy ennek elmulasztása esetén az Alkotmánybíróság megsemmisítheti-e az alkotmány szövegével adott esetben egyezô vagy harmonizáló, ugyanakkor a bíróság által az egyezménnyel összeegyeztethetetlennek minôsített jogszabályi rendelkezést. Meglátásunk szerint erre az Alkotmánybíróságnak nincs lehetôsége: nem helyezheti magát az alkotmány fölé. Egy ilyen döntéssel ugyanis áttételesen egy alkotmánybeli rendelkezés alkotmányellenességét állapítaná meg. Ha tehát a jogalkotó az adott jogszabályi rendelkezést nem iktatja ki a jogrendszerbôl, az állam annak teszi ki magát, hogy hasonló ügyben Strasbourgban ismét elmarasztalják. További kérdés, hogy miként kell az Alkotmánybíróságnak eljárnia, ha a jogalkotó a nem egyezménykonform alkotmányi rendelkezéssel azonos tartalmú jogszabályi rendelkezést az alkotmány módosítása nélkül helyezte hatályon kívül, és az azt felváltó jogszabályi rendelkezés alkotmányellenességét állító indítvány érkezne. Álláspontunk szerint az Alkotmánybíróságnak az alkotmány hatályos szövegét a strasbourgi esetjog fényében kell értelmeznie, és tartózkodnia kell az új jogszabályi rendelkezés megsemmisítésétôl feltéve, hogy annak alkotmányellenessége egyéb okból nem állapítható meg. A jogalanyokra nézve közvetlenül jogokat és kötelezettségeket megállapító, nem egyezménykonform alkotmányi rendelkezés módosítása mivel a kérdés az egyezmény módosításával vagy az egyezmény felmondásával nem orvosolható nem mellôzhetô. Ez a feladat az alkotmányozó hatalomra hárul; az Alkotmánybíróság legfeljebb alkotmányos követelményt állapíthat meg, ez azonban nem tûnik hatékony és megnyugtató megoldásnak. FUNDAMENTUM / SZÁM FÓRUM / 51
6 3. Minden alkotmánnyal rendelkezô államban van egy alapjogi katalógus, amely egyes alapjogok adott szintû védelmét írja elô az adott állam számára. A védeni kívánt alapjogok körének és különösen a védelem szintjeinek meghatározása az alkotmányt elfogadó politikai közösség értékválasztásait tükrözi. Mivel az egyes alapjogok nemegyszer konfliktusban állnak egymással (vagy egyéb alkotmányos értékekkel), az egyes alapjogok védelmének magasabb szinten történô meghatározása más alapjogok alacsonyabb szintû védelmét vonja maga után. Nem lehetséges több mint negyven állam alapjogi katalógusaiból olyan best of válogatást készíteni, amely az összes bárhol elôforduló alapjogot a bárhol biztosított legmagasabb szinten védi. Egy ilyen alapjogi monstrum kikényszerítése az államok lebénítását eredményezné. Méltánytalanok azok a támadások, amelyek szerint az egyezmény és az azt értelmezô esetjog az alapjogvédelem európai minimumát adja, mivel azonos szintre hozza az Európa Tanács valamennyi tagállamának köztük például Törökország, Ukrajna, Oroszország alapjogvédelmi szintjét. Ezzel szemben a helyzet az, hogy a strasbourgi bíróság az emberi jogok egy meghatározott körének egy bizonyos szintjét garantálja. Hogy ez a szint alacsony vagy magas, az attól függ, hogy mihez képest vizsgáljuk a védelmi szintet. Az egyezmény bizonyos alapjogokat igen magas szinten véd, bizonyos alapjogok védelmi szintje alacsonyabb, és bizonyos alapjogokat egyáltalán nem garantál. Az Alkotmánybíróságnak a normakontroll elvégzésekor arra kell figyelemmel lennie, hogy az egyezményben és az alkotmányban közel azonos tartalommal megfogalmazott alapjogok védelmi szintje eltérhet egymástól. Amennyiben az egyezmény, illetve a strasbourgi bíróság által biztosított védelmi szint magasabb az alkotmány által kínáltnál, akkor az Alkotmánybíróságnak az alkotmány adott rendelkezését az egyezményre tekintettel kell értelmeznie, és az abban biztosított magasabb védelmi szintet kell alkalmaznia. Amennyiben azonban az egyezményben, illetve a strasbourgi testület által biztosított védelmi fok az alkotmány által garantált szint alatt marad, akkor az Alkotmánybíróságnak figyelmen kívül kell hagynia a strasbourgi gyakorlatot. Semmiképpen sem helyeselhetô az a megoldás, amikor az egyezményre, illetve a bíróság döntéseire hivatkozva szorítja le az Alkotmánybíróság az alapjogvédelem szintjét. Ez történt sajnos az önkényuralmi jelképek tilalmával kap- NEM LEHETSÉGES TÖBB MINT NEGYVEN ÁLLAM ALAPJOGI KATALÓGUSAIBÓL OLYAN BEST OF VÁLOGATÁST KÉSZÍTENI, AMELY AZ ÖSSZES BÁRHOL ELÔFORDULÓ ALAPJOGOT A BÁRHOL BIZTOSÍTOTT LEG- MAGASABB SZINTEN VÉDI. EGY ILYEN ALAPJOGI MONSTRUM KIKÉNYSZERÍTÉSE AZ ÁLLAMOK LEBÉNÍTÁSÁT EREDMÉNYEZNÉ. csolatos határozatban, 9 amelyben az Alkotmánybíróság a Rekvényi-ítéletre 10 támaszkodva minôsítette alkotmányosnak a Btk. 269/B. -át. A strasbourgi gyakorlat kiemelkedô eredményeket ért el, és magas védelmi szintet eredményez egyebek mellett az embertelen és megalázó bánásmód elleni fellépés 11 (3. cikk), az elôzetes letartóztatás indokoltságának 12 és hosszának 13 vizsgálata (5. cikk), a bíróságok objektív pártatlansága követelményének 14 következetes érvényre juttatása (6. cikk), a családi élethez, 15 a magánélethez való jog 16 vagy a nemet váltók jogainak teljes körû elismertetése 17 (8. cikk), a sajtószabadság biztosítása 18 (10. cikk) terén. Az egyezmény 13. cikke a folyamatos jogfejlesztés következményeként a semmibôl indulva vált egyre jelentôsebbé: a megkínzott személy panaszának az állam általi érdemi kivizsgálása sokáig az egyezmény 3. cikkének eljárási oldalaként került értékelésre; az utóbbi idôben e kötelezettség elmulasztása a 13. cikk által biztosított sui generis jog megsértésének számít. 19 A védelmet élvezô életviszonyok körének lassú, de folyamatos bôvülését és a védelem szintjének sok esetben ezzel párhuzamosan történô, megállíthatatlan emelkedését leginkább a gleccserek alig észrevehetô mozgásához hasonlíthatjuk. A bíróság joggyakorlatának fejlôdése azon túl, hogy evidens módon kísérli meg követni a tagállamokban zajló jogi-társadalmipolitikai vagy éppen szociológiai, illetve kulturális változásokat a védendô jogok körének bôvítése révén (azaz az egyezmény tárgyi hatályának kiterjesztésével), valamint az egyre fokozódó jogi szigor által (azaz újabb és újabb típusú egyezménysértések megállapításával) a bíróság intézményi önérdekét is érvényre juttatja, növelve a fórum presztízsét, befolyását és indokolva forrásigényét. (A folyamatos hatáskörbôvülés ügyteher-növekedésben jelentkezô mellékhatását csak részben ellensúlyozza a tény, hogy a strasbourgi bíróság idôrôl idôre egyes egzaktul meghatározott területeket ki is rekeszt az egyezményi védelmi körbôl. Ez történt az adózással 20 és a közszolgálati jogviszonnyal 21 kapcsolatos jogvitáknak az egyezmény 6. cikke hatálya alóli kivonása esetében.) További nem elhanyagolható szempont az egyezmény területi és személyi hatályának radikális bôvülése, hiszen az elmúlt tizenöt évben az egyezmény hatálya alá esô területen élô lakosság létszáma a többszörösére növekedett. Az ügytömeg-növekedés és a folyamatos hatáskörbôvülés egyenes következménye lehet a bírósá- 52 / FÓRUM FUNDAMENTUM / SZÁM
7 gon folyó munka gyakorlati ellehetetlenülése. A bíróság túlterhelt, és ez egyre inkább így lesz: 22 egy idô után feltehetôleg képtelen lesz megbirkózni a kérelmek áradatával, legalábbis, az egyezmény 6. cikkének szóhasználatával, ésszerû idôn belül. Különösen az elfogadhatatlan kérelmek, valamint az úgynevezett típusügyek kezelése jelent kihívást. Még egy olyan testület felállításának gondolata is felmerült, amely elôszûrné a bíróság elé kerülô ügyeket. E testület szerepe paradox módon kísértetiesen hasonlított volna az 1998-ban megszüntetett Emberi Jogok Európai Bizottságáéra. A fenti probléma kezelésére született meg május 13-án a 14. kiegészítô jegyzôkönyv, amely azonban még nem lépett hatályba. A jegyzôkönyv megteremti a lehetôségét annak, hogy a strasbourgi bíróság egyesbíróként eljárva minôsítsen elfogadhatatlannak egyes kérelmeket, és hogy a háromtagú bírói tanácsok ítéletet hozzanak olyan ügyekben, amelyekben az egyezmény értelmezésére nézve állandósult esetjog létezik. A módosuló 34. cikk pedig az elfogadhatatlansági okok körét növelve egyfajta de minimis szabályt vezet be. Nyilvánvalóan hosszabb idôt igényel majd az új rendelkezések értelmének kibontása, az egyéni panaszjog lassú elsorvadása azonban prognosztizálható. Az eredendôen egyébként is szubszidiárius szerepû testület küldetése vélhetôen eltolódik az egyéni jogszolgáltatástól az európai alkotmánybíráskodás felé. Ilyen körülmények között pedig a nemzeti bíróságoknak az egyezményben biztosított jogok védelmében betöltött szerepe szükségképpen felértékelôdik. JEGYZETEK 11. Legfelsôbb Bíróság Bf.V.64/2001. (EBH 2001, 513, BH 2002, 391. és BH 2003, 148), Legfelsôbb Bíróság Bf.V.593/2001. (BH 2002, 259), Legfelsôbb Bíróság Bf.V.1115/1997. (BH 1998, 112), Legfelsôbb Bíróság Pfv.IV /2001. (EBH 2001, 514. és BH 2002, 178). 12. Legfelsôbb Bíróság Bfv.X.1105/1997. (EBH 1995, 5). 13. Legfelsôbb Bíróság Bfv.III.1060/1993. (BH 1994, 171), Legfelsôbb Bíróság Bf.V.674/1996. (BH 1997, 13), Legfelsôbb Bíróság Pfv.IV /1997. (BH 1999, 356. és EBH 1999, 93). 14. Legfelsôbb Bíróság Bf.III.1411/2001. (BH 2001, 567), Békés Megyei Bíróság Bf.464/1994. (BH 1996, 189), Legfelsôbb Bíróság Pfv.II /1996. (BH 1998, 132), Legfelsôbb Bíróság Pfv.II /1999. (BH 2001, 230. és EBH 2001, 418). 15. A teljes képhez hozzátartozik, hogy a magyar bíróságok tucatnyi ügyben az eljárás felfüggesztése mellett az Abtv a alapján kérték egyes jogszabályok megsemmisítését. 16. Lásd például a 46/2004. (XII. 1.) és a 43/2004. (XI. 17.) AB határozatot. 17. Például a 22/2003. (IV. 28.) AB határozat. 18. Például az egyezmény 6. cikke [lásd például a 14/2004. (V. 7.) AB határozatot] vagy 10. cikke [lásd például a 34/2004. (IX. 28.) AB határozatot] /2000. (V. 12.) AB határozat. 10. A Rekvényi kontra Magyarország ügyben május 20-án hozott ítélet (Reports of Judgments and Decisions 1999-III). 11. Lásd például a Kudla kontra Lengyelország ügyben október 26-án hozott ítéletet (ECHR 2000-XI), magyar vonatkozásban legutóbb a Balogh kontra Magyarország ügyben október 20-án hozott ítéletet. 12. Lásd például a Fox, Campbell és Hartley kontra Egyesült Királyság ügyben augusztus 30-án hozott ítéletet (Series A no. 182). 13. Lásd például a Labita kontra Olaszország ügyben április 6-án hozott ítéletet (ECHR 2000-IV), magyar vonatkozásban a Maglódi kontra Magyarország ügyben november 9-én hozott ítéletet. 14. Lásd például a Bulut kontra Ausztria ügyben február 22-én hozott ítéletet (Reports 1996-II) és a Thomann kontra Svájc ügyben június 10-én hozott ítéletet (Reports 1996-III). 15. Lásd például a Elsholz kontra Németország ügyben július 13-án hozott ítéletet (ECHR 2000-VIII). 16. Lásd például a Niemietz kontra Németország ügyben december 16-án hozott ítéletet (Series A no. 251-B). 17. Lásd például a Christine Goodwin kontra Egyesült Királyság ügyben július 11-én hozott ítéletet (Reports of Judgments and Decisions 2002-VI), valamint a Van Kück kontra Németország ügyben szeptember 12-én hozott ítéletet (Reports of Judgments and Decisions 2003-VII). 18. Legutóbb a Busuioc kontra Moldova ügyben december 21-én és a Cumpana és Mazare kontra Románia ügyben december 14-án hozott ítéleteiben. 19. Lásd az Ilhan kontra Törökország ügyben június 27-én hozott ítéletet (ECHR 2000-VII). 20. Lásd a Ferrazzini kontra Olaszország ügyben július 12-én hozott ítéletet (Reports of Judgments and Decisions 2001-VII). 21. Lásd a Pellegrin kontra Franciaország ügyben december 8-án hozott ítéletet (Reports of Judgments and Decisions 1999-VIII). 22. A bíróság 2004-ben 718 ítéletet hozott, ebbôl 588 esetben állapított meg egyezménysértést kérelmet minôsítettek elfogadhatatlannak. A beérkezett kérelmek száma megközelítette a et, ami mintegy 16 százalékos növekedést jelent az elôzô évhez képest. FUNDAMENTUM / SZÁM FÓRUM / 53
8 TALLÓDI ZOLTÁN Az Emberi jogok európai egyezményéhez ben csatlakozott Magyarország. A dokumentumot az évi XXXI. törvény hirdette ki, amely így a magyar belsô jog részévé vált. Ez az aktus az európai integrációs folyamat talán legfontosabb lépése volt az emberi jogok területén. Magyarország ugyanis így csatlakozott ahhoz a gyakorlatilag egyetlen hatékony panaszmechanizmushoz, amely lehetôvé tette, hogy az állampolgárok emberi jogi sérelmeikkel egy nemzetközi jogi szervhez fordulhassanak, amely érdemben elbírálja panaszaikat. Ezzel az aktussal mind a magyar jogalkotás, mind a magyar jogalkalmazás döntô változáshoz érkezett. El kell mondani, hogy a csatlakozás nem érte felkészületlenül a magyar jogrendszert. Az Igazságügyi Minisztériumban már folyamán megkezdôdtek az elôzetes jogharmonizációs munkálatok, amelynek során Bárd Károly helyettes államtitkár koordinálásával és Bán Tamás vezetésével a minisztérium munkatársai külsô szakértôk bevonásával megvizsgálták, hogy a magyar jog egyes elemei összhangban vannak-e az egyezménnyel, és amennyiben nem, hogyan kell megváltoztatni a belsô jogot. Az általuk megjelölt módosítások elvégzése után a magyar jogrendszert, fogalmazhatunk úgy, érett állapotában találta az egyezményhez való csatlakozás. 1. Ha a magyar bíróságok és a strasbourgi Emberi Jogok Európai Bírósága jogértelmezésének összhangját vizsgáljuk, megállapíthatjuk, hogy az egyezmény és annak esetjoga a magyar bírói gyakorlatban közvetlen és közvetett módon jelenik meg. A magyar jogrendszerben az egyes belsô, az alapvetô jogokat szabályozó jogi normák tükrözik a strasbourgi jogot, és bíráink ezeket a jogszabályokat alkalmazzák. Ezt nevezhetjük közvetett jogalkalmazásnak. Arra is van azonban példa elsôsorban az elmúlt évek ítéleteit vizsgálva, hogy a magyar bírák az egyezményre, illetve annak esetjogára expressis verbis utaltak. Az elsô ilyen ügy emlékezetem szerint a Hócipô kontra G. Nagyné Maczó Ágnes per volt, ahol a bíró vette a bátorságot, és ítéletében az egyezmény egyes rendelkezéseit citálta. Az ezt követô idôszakban kevés ítélet utalt konkrétan az egyezményre, illetve annak joggyakorlatára. A legutóbbi években változni látszik a helyzet. Az az igazság, hogy e tekintetben nincsen teljes képünk, hiszen a bíróságok valamennyi ítéletét nem áll módunkban tanulmányozni. Ezen a helyzeten a közeli jövôben szeretne is változtatni az Igazságügyi Minisztérium vezetése. Felvetôdött annak a lehetôsége, hogy akár a minisztérium honlapján a bíróságok határozatai mindenki számára elérhetôk legyenek, és így megvalósuljon a jogalkalmazói tevékenység úgymond civil kontrollja. A szakmai megbeszéléseken, amikor az egyezmény rendelkezéseinek alkalmazását kértük számon, néhány bíró utalt arra, hogy ôket elsôsorban a magyar belsô jog köti: az egyezménynek a magyar állam vált részesévé, és a magyar állam feladata, hogy a belsô jogot ezzel a reá nézve kötelezô nemzetközi normával összhangba hozza. A bírák ezután már az újonnan megalkotott vagy módosított belsô jogot alkalmazzák. Megítélésem szerint ez az érvelés alapvetôen téves, hiszen az egyezmény a kihirdetéssel a belsô jog részévé vált, és miután törvényi szinten hirdették ki, a legmagasabb szintû jogi normaként az ôt megilletô helyet foglalja el. Ez az érvelés védekezô alapállásból indul ki, amely onnan eredeztethetô, hogy a bíráink alapvetôen elsôsorban a fôvárosban túlterheltek, nincs idejük arra, hogy az egyezményt, fôleg annak esetjogát részletesen tanulmányozzák. Ezért álláspontjuk szerint a magyar belsô jognak az egyezményt és az annak esetjogából következô megoldásokat kell megjelenítenie, és ezt kell a késôbbiek során alkalmazniuk a hazai bíráknak. Ez az utóbbi idôben visszaszorulóban lévô felfogás nincs összhangban az alkotmány és a jogalkotási törvény rendelkezéseivel, amelyek a közvetlen alkalmazhatóságot teszik lehetôvé, ahogy arra a késôbbiekben utalok. Tapasztalataim szerint elmozdulás figyelhetô meg a bírák egyezménnyel kapcsolatos magatartásában. Ezt segíti, hogy az Országos Igazságszolgáltatási Tanács hivatala rendszeresen szervez képzést a kezdô bírák részére, ahol témaként szerepel az emberi jogoknak a jogalkalmazásban betöltött helye, és az egyezmény, valamint annak esetjoga is. Ugyancsak meg kell említeni, hogy a Legfelsôbb Bíróság honlapján az emberi jogi titkárság magyar nyelven is elérhetôvé teszi a legfontosabb strasbourgi döntéseket. Hogy a bíróságok milyen formában és milyen módon alkalmazhatják az egyezményt, ez a magyar jognak olyan kérdése, amely már a belsô jog és a nemzetközi jog összhangjával kapcsolatos. Csak annyit jegyeznék meg, hogy a hatályos szabályozás szerint mindenfajta jogi konfliktus esetén az egyezményt kell elsôdlegesnek tekinteni más belsô jogi jogforrásokkal szemben. Ezt támasztja alá az alkotmány 7. -a, amely utal arra, hogy a Magyar Köztársaság jogrendszere elfogadja a nemzetközi jog általánosan elismert szabályait, és biztosítja a nemzetközi jogi kötelezettségek és a belsô jog összhangját. Ebbôl a rendelkezésbôl két dolog is következik: egyrészt a jogalkotónak meg kell alkotnia azokat a szabályokat, amelyek a nemzetközi jog elôírásainak megfelelnek, valamint konfliktus esetén a nemzetközi jog szabályait kell alkalmazni. Itt kell megemlíteni a 54 / FÓRUM FUNDAMENTUM / SZÁM
9 nemzetközi szerzôdések megkötésérôl szóló évi 23. törvényerejû rendeletet is. Ennek 3. -a szerint ugyanis a nemzetközi kötelezettségek és a belsô jogszabályok összhangját a megkötésre irányuló szerzôdés tartalmának a belsô jogszabályokra tekintettel történô alakításával, illetôleg a szerzôdésben foglaltaknak meg nem felelô jogszabály módosításával vagy hatályon kívül helyezésével kell megteremteni. E tekintetben még egyértelmûbbé teszi a helyzetet a bécsi egyezmény, amely a részes feleket a dokumentum jóhiszemû végrehajtására hívja fel, és amelynek 27. cikke szerint egyik fél sem hivatkozhat belsô jogára abban az esetben, ha valamilyen szerzôdéses kötelezettségét elmulasztotta teljesíteni. A releváns jogszabályokat vizsgálva látjuk tehát, nincs olyan jogi norma, amely egyértelmûen kimondaná a nemzetközi jog primátusát, de az irányadó jogszabályok eligazítást adnak a jogalkalmazó számára a nemzetközi jog, így az Emberi jogok európai egyezménye alkalmazásának vonatkozásában is. Úgy is mondhatjuk, hogy az egyezmény tulajdonképpen a tagállamoknak szóló parancs, melynek alapján az Európa Tanács államai minimumstandardként elfogadják az egyezményben elôírtakat azzal, hogy az egyezmény 1. cikke rögzíti: a szerzôdô felek biztosítják a joghatóságuk alatt álló minden személy számára a jelen egyezményben meghatározott jogokat és szabadságokat. Egyértelmû tehát a helyzet az egyezmény vonatkozásában. De mi a követendô magatartás a strasbourgi bíróság joggyakorlata esetében? Az egyezmény ugyanis egy keret jellegû megállapodás. Milyen tartalommal kell ezt a dokumentumot alkalmazniuk a tagállamoknak? Az egyezmény számos rendelkezésébôl következik, hogy a bíróság joghatóságának magukat alávetô államok kötelezettsége nem pusztán AZ EGYEZMÉNY SZÁMOS REN- DELKEZÉSÉBÔL KÖVETKE- ZIK, HOGY A BÍRÓSÁG JOG- HATÓSÁGÁNAK MAGUKAT ALÁVETÔ ÁLLAMOK KÖTELE- ZETTSÉGE NEM PUSZTÁN AZ EGYEZMÉNY SZÖVEGÉNEK A TISZTELETBEN TARTÁSA, FÔ- LEG NEM AZ, HOGY EZT OLYAN MÓDON TEGYÉK MEG, AHOGY AZ ÁLLAMOK, ILLET- VE AZ EGYES TAGÁLLAMOK BÍRÓSÁGAI ÉRTELMEZIK. az egyezmény szövegének a tiszteletben tartása, fôleg nem az, hogy ezt olyan módon tegyék meg, ahogy az államok, illetve az egyes tagállamok bíróságai értelmezik. Valójában az egyezményben biztosított jogoknak olyan jelentéstartalmat kell tulajdonítani, amely az Emberi Jogok Európai Bíróságának az egyes ügyekben meghozott határozataiban megjelenik. Ez a megállapítás az egyezmény egyik legjelentôsebb konzekvenciája, amely egy egységes emberi jogi, bírói jogalkalmazói gyakorlat érvényesüléséhez is elvezethet. Hogyan oldható meg tehát az, hogy a tagállamok bíróságai megismerjék az Emberi jogok európai egyezményének joggyakorlatát, és döntéseiket ennek megfelelôen hozzák meg? Különösen érdekes ez a kérdés abból a szempontból, hogy az esetjog nem konkrét jogi normákat, hanem az egyezményes cikkekhez kapcsolódó értelmezési gondolatmeneteket tartalmaz. A bíráktól is fokozottabb figyelmet és a megszokottól eltérô gondolkodásmódot igényel egy ilyen típusú elôírásnak való megfelelés. Azt a következtetést mindenképpen levonhatjuk, hogy a rendesbíróságoknak feladatuk a strasbourgi bíróság döntéseinek figyelembevétele, hiszen e nélkül nehezen vagy egyáltalán nem értelmezhetô az egyezmény. A dokumentum tartalmát ezek az egyedi döntések töltik ki. Annak érdekében, hogy a bírák ezt a nehéz helyzetet megfelelôen kezeljék, segítséget kapnak a Legfelsôbb Bíróság elôbb említett honlapjától, valamint az Emberi Jogi Füzetektôl, amelyek a Bírósági Határozatok mellékleteként jelennek meg. Ha hozzátesszük, hogy ma már magyar nyelvû kézikönyvek is segítik az esetjogban való eligazodást, akkor kimondhatjuk, hogy a magyar bírák nem állnak megoldhatatlan feladat elôtt, amennyiben az esetjog értelmezését kell elvégezniük. Azt is elmondhatjuk, hogy az elmúlt idôszakban nemcsak az egyezményt, hanem az egyes strasbourgi határozatokat is értelmezték a magyar bírói szervek, igaz, talán nem mindig tökéletes eredménnyel. Ennek ellenére a tendencia megítélésem szerint egyértelmû: mindinkább elfogadottá válik az a megközelítés, hogy az egyezmény alkalmazható és alkalmazandó jogi norma, az esetjog pedig az a jogi normarendszer, amely kitölti tartalommal az egyezmény meglehetôs általánossággal megfogalmazott rendelkezéseit. Az Alkotmánybíróság feladata az egyezmény alkalmazása kapcsán kettôs. Egyrészt figyelemmel kell kísérnie az egyezményhez kapcsolódó joggyakorlatot, és feldolgozva annak legjelentôsebb pontjait, adott esetben érvényesítenie kell döntéseiben azokat a szempontokat, amelyeket a strasbourgi bíróság zsinórmértékül meghatároz. Ebben a tekintetben az Alkotmánybíróság a strasbourgi jogra mint hivatkozási alapra, bázisinformációra számíthat. Ugyanakkor az Alkotmánybíróságról szóló törvény 44. -ából következik egy olyan feladata is a bíróságnak, hogy hivatalból, illetve a törvényben meghatározott szervek vagy személyek indítványára a nemzetközi szerzôdésbe ütközés szempontjából megvizsgálja a jogszabályt vagy az állami irányítás egyéb jogi eszközét. Ha az Alkotmánybíróság megállapítja, FUNDAMENTUM / SZÁM FÓRUM / 55
10 hogy a nemzetközi szerzôdést kihirdetô jogszabállyal azonos vagy annál alacsonyabb szintû jogszabály, illetôleg az állami irányítás egyéb jogi eszköze nemzetközi szerzôdésbe ütközik, az azzal ellentétes jogi normát teljesen vagy részben megsemmisíti. Ez az elôírás nyilvánvalóan alkalmazandó az egyezmény esetében is. Amennyiben tehát a magyar jogrendszer olyan eleme jut az Alkotmánybíróság tudomására, amely nincs összhangban a konvencióval, a hivatkozott rendelkezések alapján lehetôsége van a szükséges intézkedéseket megtenni. Az Alkotmánybíróság megítélésem szerint erre a szempontrendszerre sok esetben figyelemmel is van, több alkotmánybírósági határozat [például az l/1999. (III. 31.) AB. határozat] utal a konvencióban szereplô egyes cikkelyekre és a kapcsolódó joggyakorlatra is. Az egyezmény és a magyar jogalkalmazó vizsgálata kapcsán végsô soron tehát megfogalmazhatjuk, hogy mind a rendesbíróságoknak, mind az Alkotmánybíróságnak feladata az egyezmény és az ahhoz kapcsolódó bírósági döntések figyelembevétele, és az említett szervek e feladatuknak egyre inkább törekszenek megfelelni. 2. Amikor a belsô jogszabályok és a strasbourgi jogértelmezés összhangját vizsgáljuk, indokolt az alapesetbôl kiindulni, mégpedig abból, amikor a strasbourgi bíróság valamilyen belsô jogszabály vonatkozásában megállapítja, hogy az nincs összhangban az Emberi jogok európai egyezményével, és ezzel kapcsolatban felhívja az adott államot, hogy tegye meg a szükséges intézkedéseket az összhang megteremtésére. Ilyen esetekben az állam feladata a strasbourgi bíróság parancsának megfelelôen a szükséges jogszabályi módosításokat végrehajtani. A strasbourgi bíróság joggyakorlata azonban nem csak a magyar ügyekben hozott döntések vonatkozásában irányadó Magyarországra nézve. Itt kerül vizsgálatunk homlokterébe a joggyakorlat jogalkotói figyelemmel kísérése. A hatalmas mennyiségû joganyag figyelése és a szükséges következtetések levonása az Igazságügyi Minisztériumban mûködô kormányképviselet feladata. A kormányképviselô helyettes államtitkárnak és munkatársainak a dolga, hogy az ítéletek folyamatos figyelemmel kísérését követôen eljárjanak, amennyiben azt észlelik, hogy a magyar jogrendszer egyik eleme a strasbourgi bíróság valamely ítéletével nincs összhangban. Ebben az esetben a minisztériumnak meg kell tennie a szükséges intézkedéseket a belsô jogi normáknak a nemzetközi joggal történô összhangba hozatalára. Van egy harmadik ügytípus is a strasbourgi esetjog és a belsô jog összhangja vonatkozásában, amelyet vizsgálni kell, ez pedig az elôkészítés alatt álló jogszabálytervezetek kérdése. A magyar megoldás, talán szerénytelenség nélkül állítható, szinte példa nélküli, s más Európa tanácsi tagállamok számára is irányadó. A Strasbourg proofing lehetôvé teszi ugyanis, hogy az Igazságügyi Minisztérium munkatársai a részükre megküldött jogszabálytervezeteket az elôkészítés során véleményezzék, és amennyiben már ebben a szakaszban felismerhetô az inkonzisztencia, azt az illetékeseknek jelezzék. Ez a megelôzô funkció hatékonyabb, mintha már hatályos jogszabályok módosítása, ne adj isten, vesztett ügyek végrehajtása kapcsán kellene megtenni a szükséges intézkedéseket. Ahogy mondani szokták, a proaktív magatartás mindig eredményesebb, mind a passzív, néha sikertelenül megvívott ügyeken keresztül érvényesülô, hátráló attitûd. Természetesen a feladat egyáltalán nem egyszerû, hiszen figyelemmel kell lenni a strasbourgi bíróság döntésének minden körülményére. Jó példa e tekintetben a Hirst kontra Egyesült Királyság ügy, amelyben az Emberi Jogok Európai Bírósága az Elsô kiegészítô jegyzôkönyv 3. cikkébe ütközônek találta azt a brit szabályt, amely automatikusan, a büntetés idôtartamától és a bûncselekménytôl függetlenül minden elítéltet megfoszt szavazati jogától. Mivel a magyar belsô jog a brithez hasonló tartalmú megoldást tartalmaz, indokoltnak látszott a kormányképviselet részérôl felhívni az illetékes jogszabály-elôkészítéssel foglalkozó szervezeti egységek figyelmét a magyar jog hiányosságaira. Miután a Hirst-ügyben a Nagykamara döntése elôtt állunk, ezért úgynevezett jogerôs strasbourgi bírói ítéletrôl egyelôre nem beszélhetünk. Amennyiben azonban az elsô fokon hozott döntést tartalmában megerôsíti a Nagykamara, a szükséges jogalkotási lépések megtételét a magyar jogalkotónak is meg kell fontolnia. Talán nem szerencsés ebben az esetben a jogalkotási kényszer kifejezés használata, hiszen ilyen típusú helyzetet egy konkrét magyar ügyben hozott döntés esetén használhatnánk. Az azonban sem a Magyar Köztársaságnak, sem az emberi jogok elkötelezett híveinek nem lehet érdeke, hogy más ország esetében hozott döntéshez hasonló ügyben a magyar államot elítélô határozat szülessen. Ezért az ilyen helyzetek elkerülése érdekében a megelôzô jogszabály-módosító munkálatok elvégzése a célszerû. Amennyiben a magyar állam elébe megy az eseményeknek, megkíméli magát az esetleges pervesztes pozíciótól és annak következményeitôl. Tehát ismételten a proaktív állami magatartás indokoltságát érdemes hangsúlyozni, azt, hogy az államnak és talán nem tévedek nagyot, ha azt mondom, hogy az állampolgárnak is érdeke az esetleges jogsértô állapot kiküszöbölése. Ezen a ponton még egy körülményre szeretném felhívni a figyelmet. Az egyezmény jogrendszerben elfoglalt helye az elmúlt évben egy új nemzetközi 56 / FÓRUM FUNDAMENTUM / SZÁM
11 dokumentummal nyert megerôsítést. A nemzetközi jogban és a magyar jogban betöltött szerepét ugyanis tovább erôsítette az Európai Unió alkotmányszerzôdése, amelynek részét képezi az Alapjogi karta. A karta preambuluma rögzíti, hogy ez a dokumentum megerôsíti azokat a jogokat, amelyek többek között az egyezménybôl és annak esetjogából következnek. A karta 112. cikkének (3) bekezdése arra utal, hogy amennyiben az unió dokumentuma olyan jogokat tartalmaz, amelyek megfelelnek az egyezményben biztosított jogoknak, akkor azok tartalmát és terjedelmét azonosnak kell tekinteni. Gyakorlatilag a karta az egyezményt egyfajta minimálstandardként határozza meg. Hasonló ez az egyezmény és a belsô jog egymáshoz való viszonyához is, hiszen az egyezmény elôírásai szerint a tagállamok az egyezményben biztosított jogoknál többet meghatározhatnak, de a dokumentumban szereplônél szûkebb tartalommal az alapvetô jogokat nem szabályozhatják. A védelem szintje kapcsán utalok még a karta 113. cikkére, amely szerint egyetlen rendelkezést sem lehet úgy értelmezni, mint amely szûkíti vagy hátrányosan érinti az egyezmény által elismert emberi jogokat. A karta ilyen tartalmú rendelkezését, amely a konvenció kiemelt szerepére utal, nyilván az indokolja, hogy az egyezmény mögött a bíróság több évtizedes joggyakorlata áll, amely segít a tételes jogi rendelkezések értelmezésében. Ezen a ponton tehát egy élô, sikeresen mûködô jogi struktúráról beszélhetünk. Annak ellenére, hogy két külön nemzetközi szervezet önálló jogi aktusáról van szó, valamint eltekintve attól, hogy míg az egyezmény alapvetôen a polgári és politikai jogokat szabályozza, addig a karta az alapjogok széles körét védi, megállapíthatjuk, hogy a két dokumentum egymáshoz való viszonya ugyan mellérendeltként értékelhetô, az igazodási pont a korábban létrejött egyezmény. Erre utalnak a karta hivatkozott rendelkezései és az a körülmény is, hogy felmerült az unió egyezményhez való csatlakozásának kérdése is. 3. A bíróság tevékenységét vizsgálva megállapíthatjuk, hogy nagyon nehéz általánosító jelleggel következtetést levonni abban a tekintetben, mely jogterületek azok, amelyek alkalmazásakor Strasbourg aktív, a védelemnek a tagállamok által elérendô lehetô legmagasabb szintjét biztosítja, és mely területeken minôsíthetjük a bíróságot passzívnak. Viszont megjelölhetünk jogterületeket abból a szempontból, hogy a bíróság mennyire volt egyértelmû és határozott az emberi jogi kritériumrendszer megalkotásánál. Példaként említhetjük a családi élethez való jog tiszteletben tartását a kiutasítás elrendelése, illetve a tartózkodási engedélyek kiadásának megtagadása során. Az egyezmény 8. cikke általános jelleggel rögzíti, hogy mindenkinek joga van arra, hogy magán- és családi életét, lakását és levelezését tiszteletben tartsák. E jog gyakorlásába hatóság csak a törvényben meghatározott olyan esetekben avatkozhat be, amikor az egy demokratikus társadalomban a nemzetbiztonság, a közbiztonság vagy az ország gazdasági jóléte, zavargás vagy bûncselekmény megelôzése, a közegészség vagy az erkölcsök védelme, avagy mások jogainak és szabadságának védelme érdekében szükséges. Az államnak ez biztosítja azt a szabadságát, hogy meghatározza: a külföldiek közül kit enged a területére belépni, illetve ott tartózkodni. A bíróság esetjogából azonban nagyon konkrét, a tagállamokra nézve egyértelmû követelményrendszer bontható ki, amelyet a augusztus 2-án meghozott Boultifdöntésben foglalt össze igen szemléletesen a bíróság. Eszerint Strasbourg a bûncselekmény megelôzését olyan legitim célként ismerte el, amelynek elérése indokolhatja a családi élethez való jog korlátozását. Meghatározta azonban azokat a szempontokat, amelyeket az illetékes szerveknek a jogkorlátozás arányossága megítélésekor értékelniük kell. Így vizsgálni kell a cselekmény jellegét és súlyosságát, azt, hogy az illetô mióta tartózkodik az országban, továbbá a bûncselekmény elkövetése óta eltelt idôt, illetve az érintett azóta tanúsított magatartását, az egyes személyek állampolgárságát, a családi körülményeket, a házasság fennállásának hosszát és annak valóságosságát, valamint azt, hogy vannak-e gyermekek, és ha igen, milyen korúak. További szempont, hogy a házastárs a házasságkötéskor tudott-e a bûncselekményrôl, és milyen súlyú nehézségekkel kellene a házastársaknak szembenézniük, ha egy másik országban folytatnák családi életüket. E kritériumrendszer alapján és a korábbi ítéletekre figyelemmel, a tagállamok immár jól körülhatárolható zsinórmérték szerint járhatnak el. Ez a megoldás az állam parttalan beavatkozási lehetôségét korlátozza. Ugyancsak aktivista módon járt el az elôbb említett Hirst-ügy kapcsán a bíróság a választójog korlátozásával összefüggésben, de a strasbourgi bíróság haladó ítélkezési gyakorlatát bizonyítja a közszereplôk megítélésérôl kialakított felfogása a véleménynyilvánítás szabadságának vonatkozásában. Az a strasbourgi állásfoglalás, mely szerint a közszereplôknek az ôket ért kritikákkal szemben nagyobb toleranciával kell rendelkezniük, ma már szinte közhelyszámba megy. Az egyes tagállamok törvényhozó szervei és alkotmánybíróságai is ennek szellemében határozták meg az adott országban követendô magatartási szabályokat. Adott esetben a jogelv a bírósági jogalkalmazás során érvényesül. Vannak azonban olyan esetek, amikor a bíróság a tagállamok törvényhozásának széles mozgásterére hi- FUNDAMENTUM / SZÁM FÓRUM / 57
12 vatkozva a kérelmeket néha talán meglepô módon elutasítja. Ilyen a véleménynyilvánítás szabadságának néhány vonatkozása. Az elmúlt idôszak döntései közül a Von Hannover kontra Németország ügy arra világított rá, hogy a személyhez fûzôdô jogok és a véleménynyilvánítás szabadsága összeütközésekor olyan esetben is a személyhez fûzôdô jogokat részesíti védelemben a bíróság, amikor közszereplôk nyilvánosság elôtti megjelenése képezi a per tárgyát. Itt lehet megemlíteni a Leyla Sahin kontra Törökország ügyet, amelyben a vallási szimbólumok viselésének kérdése egy konkrét bírósági határozatban jelent meg. Ebben az ügyben a bíróság a török hatóságok számára biztosított tág mérlegelési lehetôséget a szekuláris demokrácia védelme érdekében, a magánszemélyek véleménynyilvánítási szabadságának korlátozásával szemben, amikor kimondta, hogy az államnak lehetôsége van korlátozni egyes vallási jellegû öltözékek viselésének rendjét, a konkrét esetben a felsôoktatási intézményekben. Az egymásnak néha ellentmondó, nagyszámú ügy figyelemmel kísérése kapcsán azonban nagyon nehéz egyértelmûen leszögezni, hogy aktivista vagy passzív bíróságról beszélhetünk-e. Példák ugyanis mind a két esetkörre nagy számban hozhatók. Amikor azt a kérdést tesszük fel, hogy a bíróság hatékony eleme-e az emberjogvédelmi rendszernek, a válasz egyértelmû igen. A panaszosok tízezrei keresnek jogorvoslatot Csecsenföldtôl Írországig az ôket ért vélt vagy valós sérelmek miatt. Elmondhatjuk, hogy az egyetlen hatékony nemzetközi emberi jogi jogvédelmi mechanizmust sikerült kiépíteni, egy olyan rendszert, amely belátható idôn belül képes az eljárást lefolytatni, s döntése következtében a sértettek kártérítést kapnak. Az eljárást megkönnyítendô, a szabályok azt is lehetôvé teszik, hogy a kérelmezô a saját anyanyelvén, adott esetben jogi segítség nélkül kezdje meg a pert. Sokak számára ez az utolsó lehetôség az igazság elérésére. Ilyen értelemben pedig egyedülálló lehetôséget kapnak az ôket ért sérelmek orvoslására. Ezt még akkor is elmondhatjuk, ha a bíróság eljárása gyakran hosszú idôt vesz igénybe, a kérelem beadását követôen évek telnek el a döntés megszületéséig. Felértékelôdik ezért hát a békés megegyezések lehetôsége. Az elmúlt idôszakban a bíróság is egyre inkább a megegyezés irányába igyekszik terelni a perben részt vevô feleket, és ebben a törekvésében a tagállamok is partnerek. A bíróság mûködését azonban az elôbb említett jelentôsége és fontossága mellett az utóbbi idôben egyre több kritika is éri. Elsôsorban a nagy ügyteherbôl következô problémák szolgálnak a kifogások alapjául. Amikor 1998-ban megszûnt az Emberi Jogok Európai Bizottsága, és az újonnan létrejött bíróság vette át a korábbi kétosztatú rendszer feladatait, egységes struktúra alakult ki. Ez mindenképpen elônyként értékelhetô. A szisztéma hatékonysága azonban sokak számára mind a kérelmezôi oldalon, mind a bíróságon dolgozók körében kérdéseket vet fel. Az ügyek lassabb elbírálása növeli a kérelmezôk elégedetlenségét. Ennek oka, hogy a bizottság megszüntetésével nem szûnt meg a kétszintû felülvizsgálat lehetôsége, hiszen a bizottság-bíróság rendszert a kamara-nagykamara struktúra vitte tovább. Az ügyeket tehát, bár egységes bírói keretek között, de továbbra is meglehetôsen hosszú ideig bírálják el, adott esetben két fokon. És akkor még nem említettük az ügyek számának ugrásszerû emelkedését. Ezért dolgozta ki az elmúlt idôszakban az Európa Tanács az egyezmény 14. kiegészítô jegyzôkönyvét, amely az alapdokumentum 35. pontját módosítja, és megpróbálja a kisebb jelentôségû ügyeket leválasztani a bíróság referádájáról. Hogy ez a rendszer hogyan fog mûködni, azt a következô évek gyakorlata dönti el. Az a körülmény, hogy nem kötelezô jogi képviselô igénybevétele, nagyban hozzájárul a strasbourgi rendszer népszerûségéhez. Nagyon sokan anyagi helyzetük miatt nem vesznek igénybe ügyvédet a beadvány benyújtásakor. Ugyanakkor az is megfigyelhetô, hogy jelentôs igény mutatkozik kérelmezôi oldalról a nemzetközi jogban jártas jogi képviselet biztosítására. E tekintetben ki kell emelni a magyar Helsinki Bizottságot, amely gyakorlatilag ingyenes jogsegélyt ad azokban az esetekben, amelyeket felvállalhatónak ítél. Ám személyi és gazdasági feltételrendszerük korlátozott, így nem képesek jogi segítséggel ellátni mindenkit, aki hozzájuk fordul. Azt is megfigyelhetjük, hogy a szakterülettel foglalkozó egyes ügyvédek szívesen segítenek az emberi jogaik sérelmét kifogásoló, jogkeresô állampolgároknak. Vannak olyan ügyvédek, akik több ügyben is jogi segítséget nyújtanak a Strasbourgba fordulóknak. Paradox módon az Igazságügyi Minisztérium kormányképviseletén dolgozó munkatársak is segítséget nyújtanak a rászorulóknak, annak ellenére, hogy adott esetben a késôbbi nemzetközi bírói eljárás szakaszában ellenérdekû félként szerepelnek. Az Igazságügyi Minisztériumhoz fordulók információt kaphatnak szóban és írásban is arról, hogyan és milyen feltételek megléte esetén indíthatják el a pert az Emberi Jogok Európai Bíróságán. Összességében megállapíthatjuk, hogy néhány területen a bíróság jogvédelmi rendszere hagy kívánnivalót maga után. Ha azonban körülnézünk a jog világában, nem találunk az egyezménynél hatékonyabb és az emberek alapvetô jogait eredményesebben védô nemzetközi jogi intézményrendszert. 58 / FÓRUM FUNDAMENTUM / SZÁM
13 WELLER MÓNIKA A nyilvánosság számára hozzáférhetô adatok szerint a magyar bíróságok gyakorlatában az egyez- 1. mény igencsak jelentéktelen szerephez jut. A helyzet még elkeserítôbb, ha összehasonlítjuk egy hat évvel ezelôtt készült pillanatfelvétellel. 1 Látható, hogy bár az utóbbi idôben a jogfejlôdés szempontjából fontosnak ítélt, és így a Bírósági Határozatokban közzétett ítéletek között egyre több olyan van, amely legalább marginálisan, az alkalmazandó jogszabálynak a jogalkotó szándéka szerinti egyezménykonformitása megállapítása során említi az egyezményt, az elmúlt hat évben nem születtek olyan ítéletek vagy nem találtattak közzétételre érdemesnek, amelyekben a bíróság döntésében az egyezmény és esetjoga meghatározó szerepet játszott volna. 2 Az eddigi tendencia alapján tehát az sem várható, hogy az idô és az egyezmény egyre szélesebb körû ismertsége majd megszünteti a bíróságoknak a nemzetközi emberi jogi normák alkalmazásával és általában az alapjogi bíráskodással szembeni vonakodásából eredô jogvédelmi deficitjét. Az egyezmény iránti érdektelenség egyik oka az a téves felfogás, hogy a bíróságokat nem az egyezmény köti, hanem a belsô jog. Az egyezmény e szerint a magyar államot köti, annak kell biztosítania az egyezménnyel való összhangot. Ez a felfogás nyilvánvalóan téves, hiszen az egyezmény a kihirdetéssel a belsô jog részévé vált, ugyanakkor nagyfokú tájékozatlanságot árul el a nemzetközi jog alapvetô szabályait illetôen is. A nemzetközi jog alanyaként ugyanis az egyezmény részesévé nem az a jogalany vált, amelyet tulajdonosként és egyéb polgári jogi jogviszonyokban a Magyar Állam elnevezéssel illetnek, hanem a Magyar Köztársaság, amelynek nevében a bíróságok ítéleteiket meghozzák. A nemzetközi jog szabályai szerint a bíróságok aktusai az államnak betudható cselekmények, tehát alkalmasak arra, hogy a nemzetközi jogba ütközésük esetén kiváltsák az állam nemzetközi jogi felelôsségét. Semmiképpen nem fogadható el az a felfogás, amely az állam nemzetközi jogi kötelezettségeit kizárólagosan a jogalkotó kötelezettségeiként kívánja beállítani. Egyedül az a kötelezettség kérhetô számon a jogalkotótól, hogy a nemzetközi szerzôdés hatékony érvényesülése érdekében azt az alkotmány rendelkezéseinek megfelelôen a belsô jog részévé tegye. Ennek a kötelezettségének az egyezmény tekintetében a jogalkotó a kihirdetéssel eleget tett; ettôl kezdve minden állami szerv és hatóság kötelessége, hogy a saját hatáskörében tiszteletben tartsa az egyezmény rendelkezéseit és elômozdítsa azok érvényesülését. A jogalkotó a jogalkotás során, a jogalkalmazó a jogalkalmazás során. Az Alkotmánybíróság is megerôsítette alkotmányos követelményként, hogy a bíróságoknak döntéseikben figyelembe kell venniük az egyezmény rendelkezéseit. 3 Az sem állítható, hogy ha a jogalkotó teljes mértékben eleget tenne az egyezménybôl eredô kötelezettségeinek, ha minden jogszabály egyezménykonform lenne, és egyetlen esetben sem állna fenn jogalkotói mulasztás, akkor a bíróságoknak és a jogalkalmazóknak általában nem kellene bíbelôdniük az egyezménnyel és a strasbourgi esetjoggal. Az általános érvényû jogszabályoknak ugyanis szükségképpen kellô mozgásteret kell engedniük a jogalkalmazóknak a konkrét ügyek eldöntéséhez, különösen az egymással ütközô jogok és érdekek mérlegeléséhez. De az egyezmény és az esetjog ismerete szükséges ahhoz is, hogy a jogszabályok rendelkezéseit, ha azoknak többféle értelmezés is tulajdonítható, az egyezménnyel összhangban értelmezzék. Arra az esetre is van megoldás a bíróság kezében, ha a törvény vagy alacsonyabb szintû jogszabály kifejezetten az egyezménnyel ellentétes rendelkezést tartalmaz és az ütközés értelmezés útján nem oldható fel: ekkor a bíróság az Alkotmánybírósághoz fordulhat alkotmányellenességre hivatkozva. Jelenleg arra nincs hatáskörük a bíróságoknak, hogy figyelmen kívül hagyják az egyezménnyel ellentétes jogszabályokat; az Európai Unióhoz történt csatlakozásunk azonban ezen a területen új fejezetet nyithatna, hiszen az egyezmény lényegében a közösségi jog része, amelynek alkalmazására és értelmezésére a magyar bíróságok számára eddig szokatlan, új szabályok vonatkoznak. Ahhoz, hogy a bíráknak az egyezményhez való viszonya megváltozzon, hogy felismerjék az esetjog szépségét, arra is szükség lenne, hogy a felek és mindenekelôtt jogi képviselôik az egyezményre ne vagdalkozva, általánosságban és ismeretlen külsô fenyegetésként hivatkozzanak, hanem szakszerûen és megfelelô érveléssel alátámasztva. A tapasztalatok szerint az ilyen megalapozott érvelést a bíróságok komolyabban veszik, és hajlamosabbak az egyezménnyel összefüggô kérdések eldöntésébe bocsátkozni. Más kérdés, hogy a megfelelô következtetéseket vonják-e le az eléjük tárt strasbourgi döntésekbôl. Jelentôs hibaforrás lehet ugyanis, hogy az egyezményre hivatkozó fél egyoldalúan, csak a számára kedvezô ítéletekre hivatkozik, továbbá hogy nem eredeti forrásokból, hanem az ítéletek magyar nyelvû összefoglalóiból dolgozik, amelyekbôl az általános elvek kiderülnek ugyan, de nem feltétlenül tartalmazzák az eset összes olyan konkrét körülményét, amely a döntést befolyásolta, és így a ténybeli eltérés a bí- FUNDAMENTUM / SZÁM FÓRUM / 59
14 róság elôtt lévô ügyben az egyezmény szempontjából releváns lehet. A strasbourgi esetjog alkalmazásának tehát kétségtelenül vannak olyan gyakorlati nehézségei, amelyek óvatosságra inthetik a bíróságokat, de mindez nem igazolhatja az egyezménnyel szembeni érdektelenséget és elutasítást. 2. A jogalkotás terén sincs okunk elégedettségre. Az Európa Tanács tagállamainak többségében a miénkhez hasonló rendszerben történik a jogszabálytervezetek egyezménnyel való összhangjának vizsgálata. 4 A jogszabálytervezet elôkészítésének valamelyik szakaszában az Igazságügyi Minisztérium valamelyik szervezeti egysége és/vagy a kormányképviselet, a törvényhozó testület elôtti eljárásban az illetékes állandó bizottság vizsgálja meg, hogy a tervezet megfelel-e a strasbourgi követelményeknek. Vannak olyan országok, ahol külsô, a kormányzattól független tanácsadó szervek (az államtanács vagy egy nemzeti emberi jogi bizottság) véleményezik a tervezeteket. Az ezzel kapcsolatban megfogalmazott álláspont azonban általában csak egy a sok közül, senkit nem kötelez semmire. A hazai gyakorlatban sem biztosított intézményesen, hogy a kormányképviselet állásfoglalását a tervezet végsô formába öntésekor figyelembe vegyék; sôt minden szakmai vita nélkül figyelmen kívül hagyhatják. Sokszor csak a kihirdetett jogszabályból tudjuk meg, hogy mely javaslatainkat fogadták el, és melyeket nem; a miértek pedig örökre homályban maradnak. Természetesen nem azt gondolom, hogy azzal lehetne a hazai rendszert hatékonyabbá tenni, ha a kormányképviselet álláspontja mindenki más szakmai álláspontjával szemben elsôbbséget élvezne. Mindössze azokról az államokról kellene példát venni, amelyekben az elôterjesztés és az indokolás kötelezô eleme annak elemzése, hogy a tervezet, illetve az elfogadott jogszabály összhangban van-e a strasbourgi követelményekkel. Így nem fordulhatna elô az az eset, amely nemrégiben megtörtént, hogy egy hosszas szakmai egyeztetés után egy jogszabály-módosítás tervezetébe beillesztett, az egyezménnyel való összhang megteremtése érdekében elengedhetetlenül szükséges rendelkezés újabb szakmai egyeztetés és indokolás nélkül az utolsó közigazgatási egyeztetés során vagy képviselôi indítványok következtében nyomtalanul eltûnt a törvénybôl. A jogalkalmazó pedig aki idôközben, mint ez a konkrét ügyben született új keletû határozatának indokolásából kitûnik, megtanulta, hogy mi az egyezménykonform döntés kénytelen az irányadó ágazati törvény szempontjából meglehetôsen ingatag alapokon álló indokolással olyan határozatot hozni, amely az egyezménnyel összhangban van. Érdekes lenne az a bírósági ítélet, amely ennek a közigazgatási határozatnak a törvényességérôl foglalna állást. A jogszabályoknak az egyezménnyel való összhangját nemcsak az aktuális tervezetek véleményezése útján igyekszünk elômozdítani, hanem a joghézagok kitöltésére, jogalkotói mulasztások megszüntetésére, valamint az egyezménnyel ellentétes gyakorlat kialakulását lehetôvé tevô vagy szövegszerûen is az egyezménybe ütközô rendelkezések módosítására irányuló kezdeményezésekkel is. E problémák egy része már az egyezmény hatálybalépése óta fennáll, mások a bíróság újabb ítéletei nyomán keletkeznek. Számos hiba elhárításáért évek óta küzdünk eddig sikertelenül. Nagyobb esélyünk van arra, hogy kezdeményezésünket elfogadják, ha konkrét Magyarországgal szembeni strasbourgi döntéssel kapcsolatban merül fel valamely jogszabálynak az apróbb inkább csak pontosítás jellegû, mint koncepcionális módosítása, mint ez a Dallos-ügy kapcsán történt. 5 Nehezebb a feladat, ha olyan összetett problémáról van szó, mint az eljárás-elhúzódások kérdése; ha nem olyan jogszabály módosítása szükséges, amelynek elôkészítése elsôdlegesen az Igazságügyi Minisztérium hatáskörébe tartozik; vagy ha az alkotmány módosítása szükséges. Legutóbb konkrétan a Hirst kontra Egyesült Királyság ügyben hozott ítélettel kapcsolatban észleltük és jeleztük, hogy az egyezménnyel való összhang megteremtése érdekében jogszabály-módosításra lesz szükség. Bár a március 30-án hozott ítélet még nem vált véglegessé, az ügy a brit kormány kérésére a Nagykamara elé került, amelynek döntését pontosan nem láthatjuk elôre, az szinte bizonyos, hogy a hazai szabályozás valamilyen módosítása szükséges lesz. Ha a Nagykamara a konkrét ügy körülményeire tekintettel valamelyest vissza is lép feltéve, hogy nem megy el annak megállapításáig, hogy a szabadságvesztéssel automatikusan és általános jelleggel együtt járó korlátozás az egyezménnyel teljes mértékben összhangban van, az indokolás függvényében annak áttekintése is szükségessé válhat, hogy a közügyektôl eltiltás hazai szabályozása és gyakorlata megfelel-e az arányosság követelményének. Felmerül a kérdés, hogy ez jogalkotási kényszert teremt-e a magyar jogalkotó számára. A kérdés értelmezhetô úgy, hogy a más részes államokkal szemben hozott ítéletek kötelezôk-e Magyarországra nézve. Az egyezmény legutóbbi reformja során felmerült az a gondolat, hogy az ítéletek kötelezô erejérôl rendelkezô 46. cikkben ki kellene mondani az ítéletek erga omnes hatályát. Ezt a tagállamok szakértôi nem támogatták, mert úgy ítélték meg, hogy a jogrendszerek különbözôségére tekintettel más államok nem mindig tudnák az ítéleteket saját jogrendszerükben értelmezni és végrehajtani. Azzal azonban mindenki egyetért, hogy a bíróság ítéleteibôl minden államnak 60 / FÓRUM FUNDAMENTUM / SZÁM
15 le kell vonnia a saját jogrendszerére vonatkozó következtetéseket annak érdekében, hogy a hasonló típusú jogsértéseket megelôzze. Ez a bíróság ügyterhének csökkentése és mûködôképessége fenntarthatóságának biztosítása érdekében is szükséges. Nem is beszélve az államok kötelezettségérôl, hogy nemzetközi jogi kötelezettségeiket jóhiszemûen teljesítsék. Ennek elmulasztása esetén a jogalkotóval szemben kényszer nem alkalmazható, a strasbourgi ítéletekkel dacolás hosszú múltra nyúlik vissza (lásd például Olaszország esetét az elhúzódó eljárásokkal), a következménye mindössze néhány tucat, néhány száz, majd néhány ezer elmarasztaló ítélet és a kártérítésekkel járó költségvetési teher. A magyar jogalkotó is kényszer nélkül, szabadon eldöntheti, hogy ezt az utat kívánja-e választani. 3. Az államok azon választása, hogy nem tesznek eleget az egyezménybôl eredô kötelezettségeiknek, nehéz helyzetbe hozza a bíróságot. A testület egyre nehezebben birkózik meg a rá zúduló ügyteherrel, és a munka mennyisége sokszor a minôség rovására megy. Persze az ügyteher jelentôs része, mintegy 90 százaléka olyan kérelmekbôl áll, amelyekrôl az államok nem tehetnek, hiszen teljesen megalapozatlanok, és sokszor egyáltalán nem a bíróság hatáskörébe tartozó panaszokat tartalmaznak. Az állam felelôssége ezzel kapcsolatban egyrészt a tájékoztatásra, másrészt a saját intézményeivel szembeni közbizalom helyreállítására vagy megteremtésére terjed ki. Az utóbbi igen összetett probléma, és nem az átmeneti jogrendszerek sajátja, hiszen Nyugat-Európa régi demokráciáiból is egyre több kérelem érkezik a bírósághoz. Az elôbbi, azaz a tájékoztatásban kifejtett minden tevékenység pedig kétélû, mert a lehetôségrôl való informálás éppenséggel növelheti is a bírósághoz fordulók számát, és nem terjedhet ki arra, hogy az esélyteleneket megpróbálja eltántorítani a bírósághoz fordulás szándékától, mert ez a 34. cikk megsértésének veszélyével jár. A bíróság hatékonysága az utóbbi idôben olyannyira veszélybe került, hogy szükségessé vált az eljárás reformja. Valódi áttörés azonban nem született, így a reform szükségessége a 14. jegyzôkönyv hatálybalépése után sem fog lekerülni a napirendrôl. A reform során sok idôt és energiát pazaroltunk az egyezmény 35. cikkének módosítására, egy új elfogadhatósági kritérium kidolgozására. 6 Ez valóban hozhatott volna alapvetô változást a bíróság jellegét illetôen, lehetôséget adott volna arra, hogy kvázi alkotmánybíróságként csak az általános jelentôségû ügyekkel foglalkozzon, illetve szövegváltozattól függôen hogy döntôen csak ilyen ügyekkel foglalkozzon, míg a kevésbé jelentôsnek ítélt kérelmek elbírálását megtagadhatta volna. Néhány állam köztük Magyarország azonban megakadályozta az ilyen irányú elmozdulást. Azt gondoltuk, hogy ezzel a bíróság ügyterhe ugyan valóban csökkenthetô lenne, de ez nem szolgálná a jogvédelmi rendszer hatékonyabbá tételét. Csak olyan megoldást láttunk elfogadhatónak, amelyben a nemzetközi jogvédelem szintjének csökkentése nem valósulhat meg a nemzeti szintû jogvédelem hatékonyságának növelése nélkül. A 14. jegyzôkönyvben elfogadott kompromisszumos megoldás hangsúlyozza a részes államoknak az emberi jogok biztosításáért való felelôsségét, s ezzel megpróbálja helyreállítani a bíróság felé eltolódott egyensúlyt. Ezért különösen megnôtt a jelentôsége a hazai jogalkotóknak és jogalkalmazóknak, tehát a strasbourgi mechanizmus megmentése érdekében is szükségessé vált az elôzô két pontban érintett hazai problémák megoldása. JEGYZETEK 1. Lásd WELLER Mónika: Application of the European Convention on Human Rights in the Hungarian Legal System, Acta Juridica Hungarica, 1999/1 2, Ilyen döntésekre lásd BH 1996, 189. és BH 1998, Lásd 58/1995. (IX. 15.) AB határozat. 4. Lásd Verification of the compatibility of draft laws, existing laws and administrative practice with the standards laid down int he European Convention on Human Rights. Follow up to the implementation of Recommendation Rec (2004)5, Council of Europe, Strasbourg, Doc. No. DH-PR (2004) TEPLÁN Attila, WELLER Mónika: Magyar ügyek Strasbourgban, Acta Humana, 2000/41 42, Lásd errôl bôvebben WELLER Mónika: Az európai emberi jogi rendszer reformja: egy új elfogadhatósági kritérium, Acta Humana, 2004/4, FARKAS LILLA Hat éve e folyóirat hasábjain kollégáim nevében is szólva még rajongva vágytam meghódítani a strasbourgi bíróságot. Akkor volt túl egy processzuális diétán azaz szabadult meg a bizottság elôtti többleteljárástól, s remélni lehetett, hogy ez külön táncórák híján is gyorsabbá, kecsesebbé teszi majd mozgását növelve az esetjog egységességét. Szenvedélyem nem volt magáért való. Kollégáimmal karöltve ügyfeleink imáit reméltem közvetíteni imádatom tárgya felé: rendôrségi bántalmazás, fogva tartás, idegenrendészeti kicsellózás és diszkrimináció áldozataiét. A jelek azonban, hogy ta- FUNDAMENTUM / SZÁM FÓRUM / 61
16 lán nem hiába remélünk, ritkásak, a reakcióidô lassú. Hazai jogalkalmazóink pedig úgy tûnik nem osztják rajongásunkat. Közben persze mi is találtunk vágyainknak új tárgyat így például a diszkrimináció elleni küzdelemre jóval hatékonyabbnak tûnô, a hazai jogunkba használhatóan átültetett közösségi joganyagot. Az elmúlt másfél év eljárás-elhúzódáson túlmutató strasbourgi ítéletei az Imre-, a Kmetty, a Balogh- és a Maglódi-ügy azonban új reményt adnak. S miután a diszkriminációt a közösségi jognál jóval szélesebb körben tiltó 12. kiegészítô jegyzôkönyvet is egyre több tagállam ratifikálja, valóságosabbnak tûnik az esély, hogy ezekhez egy nap talán hazánk is csatlakozik. De félre ezzel az évôdô hanggal, hisz a feladat komoly! Nem kevesebbre vállalkozom itt, mint hogy az elmúlt hat év strasbourgi történéseit foglalom össze s vonom a jövôre is érvényes építô kritika alá egy magyar jogvédô szemszögébôl. Az összefoglalás során kitérek a sikertelen, illetve alvó panaszokra, a hazai alkalmazással kapcsolatos aggályokra, értékelem az ítéletek hatását és kiemelek néhány területet, ahol érdemesnek tûnik a strasbourgi pereskedést fontolóra venni, illetve ahol sajnos nincs más megoldás. 1. Az egyik sikertelen panasz a kiadatási eljárások rendszertani hibájához kapcsolódott. A kiadatás során a kiadatási ôrizetet elrendelô bíróság nem vizsgálja az ôrizetessel szembeni bánásmódot a kiadatást kérô országban. A kiadatásra végsô soron áldást adó igazságügyi miniszter pedig vizsgálhatja ugyan, ám döntése nem vethetô alá bírói felülvizsgálatnak. A kiadatástól megóvott kínai Yang Chun Jin (Yang Haolin) ügyéhez 1 rendkívül hasonló esetben a szintén emberöléssel gyanúsított moldáv Gulian Aram kiadatását 2 már ideiglenes intézkedés kérésével sem lehetett megakadályozni. 3 Ennek leginkább két, jogon kívüli okát látom. Egyrészt az igazságügyi miniszter által már engedélyezett kiadatás végrehajtásáig csupán napok voltak hátra, ami a bíróságtól példa nélkülien gyors reakciót igényelt. Másrészt a korábbi strasbourgi panaszban eljáró ügyintézô szabadságon volt, s úgy tûnik, az esetre vonatkozó hazai jogban jártas személy távollétében a moldáv kérelmezô érvei nem találtak értô fülekre. Az ügyet a Magyar Helsinki Bizottság (MHB) azért vállalta fel, mert a moldáv börtönökben akkor uralkodó helyzet miatt alappal lehetett attól tartani, hogy az ügyfelet megkínozzák, illetve embertelen vagy megalázó bánásmódnak teszik ki. A Nemzetközi Helsinki Szövetség 2003-as jelentésének 4 Moldovára vonatkozó megállapításai szerint a fogva tartottakat gyakran kínozzák (elektrosokkal, körömhúzással, felfüggesztéssel stb.) és tartják elkülönítve. A kínzást leginkább vallomások kikényszerítésére használják. A börtönbeli fogva tartás körülményei elviselhetetlenek, és komolyan veszélyeztetik a fogva tartottak egészségét. Mivel az úgynevezett 3. cikkes tesztet amikor a kínzás, illetve megalázó vagy embertelen bánásmód lehetôségét vizsgálják például a származás szerinti országban az ügyfél által kezdeményezhetô egyetlen hazai eljárásban, a menekülteljárásban kötelezô elvégezni, az ügyfél menekültkérelmet nyújtott be. Az MHB és az ENSZ Menekültügyi Fôbiztossága budapesti képviseletének értelmezése 5 szerint a menekülteljárást a kiadatás miniszteri jóváhagyása ellenére le kellett volna folytatni. Azonban nem folytatták le, hanem a kiadatás végrehajtására hivatkozva megszüntették. Mivel a moldáv ügyféllel késôbb nem lehetett kapcsolatot létesíteni, a panaszát sem sikerült fenntartani. Az ügy intézése során derült fény arra, hogy számos moldáv állampolgár kiadatására kerül úgy sor, hogy ügyükben a 3. cikkes vizsgálatot nem végzi el egyetlen magyar állami szerv sem. Miután az esetleges ügyfelekkel rendkívül nehéz a kapcsolatot felvenni hiszen ôrizetben vannak, az MHB levélben kérte az Igazságügyi Minisztériumtól, hogy a gyakorlatot hozzák összhangba az Emberi jogok európai egyezményének 3. cikkével. A 2003 szeptemberében postázott megkeresésre válasz még nem érkezett. Két olyan ügyben fordult panaszos az MHB-hoz, amelyben a bíróság eljárási szabályzatában foglalt formai elvárásoknak teljes mértékben meg nem felelô kérelem benyújtását követôen valószínûleg a jogi képviselet hiánya miatt került sor a panasz elutasítására. 6 Mindkét eset felveti annak lehetôségét, hogy a strasbourgi eljárásba is csúszhatnak hibák, s hogy nem kielégítô az olyan panaszosoknak nyújtott útmutatás, akik ugyan idôben írnak a bíróságnak, ám a formalevélen megfogalmazott panaszukat a hathónapos határidôn túl nyújtják be. A bíróságot még az sem menti a felelôsség alól, hogy a világhálón igen részletes, magyar nyelvû leírás található az eljárásról, és a kérelmi nyomtatvány is hozzáférhetô. Mindkét ügyben a szabályzat 47. (5) cikkének értelmezése körüli problémák merültek fel. E szerint fôszabályként azt a napot kell a panasz benyújtása napjának tekinteni, amikor az elsô olyan beadványt nyújtja be a kérelmezô, amelyben akár rövidítve, de meghatározza a kérelem célját. A bíróság azonban, ha jó oka van rá, döntésével más napot is tekinthet a benyújtás napjának. A kérelem céljának meghatározása kifejezés biztosít annyi mozgásteret a bíróságnak, hogy a benyújtáskori problémákkal sújtott panaszoktól rövid úton megszabaduljon, így csökkentve tetemes munkaterhét. 62 / FÓRUM FUNDAMENTUM / SZÁM
17 J. D. idegenrendészeti ôrizetének ügyében november 7-én nyújtottunk be kérelmet a fogva tartás és a kiutasítás eljárásjogi garanciáinak sérelmére, azaz az 5. (1), az 5. (4) és a 13. cikkel összefüggésben a 7. kiegészítô jegyzôkönyv 1. cikkének sérelmére hivatkozva. A panasz komolysága ellenére az ügyben a kérelem beérkeztének bírósági elismerésén túl lépés nem történt. Ez azért aggasztó, mert a büntetôeljárás alatt állók 5. cikkes panaszaival szemben egy olyan kérelmezôrôl van szó, aki nemhogy bûncselekményt nem követett el, de védelmet kérni jött hazánkba. A kiskorú nigériai lány december 9- én Ukrajna felôl, vízum nélkül érkezett Magyarországra. Két nappal késôbb jövôbeli fogva tartásának helyszínén hallgatták meg az általa is beszélt angol nyelven. Noha menekültkérelmet nyújtott be, nem menekülttáborba (befogadó állomásra), hanem zárt közösségi szállásra, a közösségi szálláson mûködô idegenrendészeti fogdára került. Az idegenrendészeti gyakorlat szerint ugyanis valamennyi illegális határátlépôt kiutasítanak, idegenrendészeti ôrizetbe vesznek, majd megindulhatnak az olyan humánusabb eljárások is, mint a menekülteljárás. Utóbbi jellemzôje, hogy nem jár ôrizettel, a menekültek szabadon mozoghatnak, ám a nap végére vissza kell térniük a befogadó állomásra. A két eljárás összefüggésérôl még érdemes tudni, hogy a kiutasítás a menekülteljárás jogerôs befejezéséig nem hajtható végre. Ennek okán a kiutasítás végrehajthatóságát biztosító idegenrendészeti ôrizet a menekülteljárás alatt csakis alaptalan lehet. Egy igen szófukar eseti szakértôi vélemény a vizsgálati módszerek ismertetése nélkül január 17-én megállapította, hogy az ügyfél nem kiskorú. Az irányadó menekültügyi rendelkezés értelmében azonban a kísérô nélküli kiskorú menekült esetében igazságügyi orvosszakértôi intézet vizsgálata lett volna kötelezô. 7 Megfelelô bizonyíték híján tehát ügyfelünk máig kiskorúnak tekintendô. E megfontolásokon túl szükséges hangsúlyozni, hogy az akkori bírósági állásfoglalások 8 szerint az idegenrendészeti ôrizet bírósági felülvizsgálata során annak ellenére nem volt kötelezô a magyarul nem értô külföldi ôrizetes jogi képviselete, hogy az eljárást ekkor a büntetôeljárási kódex szabályozta, hiszen az ôrizet a szabadság elvonásával járt, az ügyfél kora így cselekvôképességének hiányosságai okán minden lehetséges magyar eljárásjogi szabály szerint kötelezô lett volna jogi/törvényes képviselete. 9 Az ügyfelet azonban sem a menekülteljárásban, sem pedig az idegenrendészeti ôrizet bírósági felülvizsgálata során nem képviselte kirendelt ügyvéd vagy ügygondok. A fentiekre alapozva kértük a bíróságot, állapítsa meg, hogy a menekülteljárás alatt álló ügyfélnek a kiutasítás végrehajtását biztosító idegenrendészeti ôrizete az egyezmény 5. (1) cikkébe ütközött, hiszen kiutasítás nem volt és nem is lehetett ellene folyamatban. A jogi képviseletnek és az eljárásjogi garanciáknak az idegenrendészeti ôrizet bírósági felülvizsgálata során tapasztalt hiányára alapoztuk az 5. (4) cikkes panaszt. Állítottuk, hogy az eljáró bíróságok nem értékelték a kérelmezô ügyének egyedi körülményeit korát, menedékkérô státuszát és az idegenrendészeti ôrizet fenntartására irányuló kérelmek szûkszavúságát. A 13. cikknek a 7. kiegészítô jegyzôkönyv 1. cikkével összefüggô sérelmét az elôbbieken túl arra alapítottuk, hogy a kérelmezô valójában jogszerû tartózkodó volt, hiszen a menekülteljárásban ôt megfelelô iratokkal el kellett volna látni, azonban az idegenrendészeti eljárás elsôbbségét valló hazai hatóságok ezt elmulasztották. Érdekes tény, hogy a strasbourgi kérelem, illetve a MHB fellépése, ha nem is a bíróság elôtt, a gyakorlatban mégis eredményesnek bizonyult. Miután tényfeltáró munkánk következtében a hatóságok elôtt ismertté vált, hogy jogi lépéseket kívánunk tenni J. D. ügyében, az ügyfél idegenrendészeti ôrizetét a hatóság megszüntette, és három társával együtt a felújítási munkák szükségességére hivatkozva átszállították a debreceni befogadó állomásra. Ez az intézkedés még nagyobb erôvel veti föl a kérdést, hogy mi szükség volt az ügyfél addigi fogva tartására, mint ahogy azt a dilemmát is fölveti, hogy a fogva tartás tényének felülvizsgálata során oly rendpárti bíróságok elôtt vajon mit lehetett volna elérni a fogva tartás körülményeire alapuló érvekkel. Azaz ha esetleg mégis biztosítanak a fogva lévô, magyarul nem beszélô külföldinek jogi képviseletet, s a jogi képviselô látogatása során érzékeli a fogva tartás körülményeit, vajon ezek tarthatatlanságára vonatkozó érvei milyen jogi következményekkel jártak volna a bíróság elôtt. 2. Az Imre- 10 és a Maglódi-ítélet 11 nyomán valószínûnek tartom, hogy a bíróság nemcsak a büntetôeljárás miatt elôzetes letartóztatásba helyezettek, hanem az idegenrendészeti ôrizetben lévôk esetében is a kérelmezôk pártjára áll a fogva tartás hossza, sôt esetleg még megalapozatlansága miatt indult ügyekben is. E körben fô aggályom nem a strasbourgi, hanem a hazai rendesbíróságok és az Országos Igazságszolgáltatási Tanács jogértelmezésével kapcsolatos. A személyek szabadságának elvonásához fûzôdô igen rendpárti bírósági gyakorlat mellett van egy további, számomra rendkívül aggasztó aspektusa az állampolgárok fogva tartásának: a hivatalos személyek által kifejtett erôszak. Ez az erôszak nemcsak testi, FUNDAMENTUM / SZÁM FÓRUM / 63
18 hanem lelki erôszak is lehet. Az MHB által az elôzetes letartóztatottak körében végzett kutatás szerint egyes nyomozók meglátják és megpróbálják kihasználni a beismerô, illetve terhelô vallomások megtételének az elôzetes letartóztatás kezdeményezésével, a levelek, telefonok, látogatók engedélyezésével fennálló összefüggését. 12 Jelenleg is ügyfelünk M. Z. román állampolgár, aki több hónapos, rendôrségi fogdán töltött elôzetes letartóztatása alatt sem kapott tájékoztatást a fogva tartott személy jogairól. 13 A román nyelvû ismertetés a szabadulását követôen született meg. Ezt az illetékes rendôrkapitányság meg is küldte, mellékelve azon leveléhez, amelybôl azt próbáltuk kihámozni, vajon miért nem látogatták meg az ügyfelet azok a rokonai, akik egyébként rendszeresen vittek neki csomagot. Bárhogy is legyen, nem tûnik életszerûnek, hogy ne kívántak volna beszélni az ügyféllel. Hogy a beszélôt kieszközölje, az ügyfélnek természetesen tudnia kellett volna, hogy a lehetséges látogatót fel kell vennie a kapcsolattartók listájára, s ezt az ügy elôadójának le kell adnia. Ezt az ügyet nem kívánjuk a bíróság elé vinni, csak ízelítôül szánom az alábbi vitához. Álláspontom szerint az elmúlt másfél évben született strasbourgi döntések igazolják a hazai emberi jogi szervezetek évtizedes kritikai álláspontját. Az Imre-ügyben 2003 decemberében mondta ki a bíróság, hogy az egyezményt sértôen hosszúra nyúlt a kábítószerrel való visszaéléssel gyanúsított kérelmezô elôzetes letartóztatása. A bíróság semmi újat nem tett, csupán hazánkkal kapcsolatban is megerôsítette a régóta létezô 5. cikkes tesztjét. Az ítélet szerint az elôzetes letartóztatás ésszerû tartama nem ítélhetô meg elvontan. Azt, hogy a vádlott elôzetes letartóztatásának fenntartása ésszerû-e, minden esetben az ügy speciális vonásainak a fényében kell megítélni [kiemelés F. L.]. Az elhúzódó fogva tartás egy adott ügyben csak akkor lehet indokolt, hogyha a közérdek valódi követelményének olyan specifikus jelei állnak fenn, amelyek az ártatlanság vélelme ellenére nagyobb súllyal esnek latba, mint az egyezmény 5. cikkében lefektetett, az egyéni szabadság tiszteletben tartását elôíró szabály (lásd többek között Labita v. Italy [GC], no /95, 152 et seq., ECHR 2000-IV). Elsôsorban a nemzeti hatóságok feladata annak biztosítása egy adott ügyben, hogy a vádlott elôzetes letartóztatása ne haladja meg az ésszerû idôtartamot. Ennek érdekében kellô figyelemmel az ártatlanság vélelmének elvére a hatóságoknak minden olyan tényt meg kell vizsgálniuk, amelyek az 5. cikktôl való eltérést igazoló, fent említett»közérdek«fennállta mellett vagy ellen szólnak, s a szabadlábra helyezés iránti kérelemrôl hozott határozatban e tényeket ismertetni kell [kiemelés F. L.]. A bíróságnak alapvetôen a határozatokban nyújtott indoklás, továbbá a kérelmezô fellebbezéseiben elôterjesztett, jól dokumentált tények alapján kell döntenie arról, hogy az 5. cikk 3. bekezdését megsértették-e (lásd Muller v. France, judgment of 17 March 1997, Reports of Judgments and Decisions 1997-II, p. 388, 35). Az arra vonatkozó gyanú tartós fennállta, hogy a letartóztatott személy bûncselekményt követett el, elengedhetetlen, de bizonyos idô eltelte után nem elégséges feltétel ahhoz, hogy az elhúzódó fogva tartás törvényesnek legyen tekinthetô. A bíróságnak ezért azt kell megállapítania, hogy a bíróságok által hivatkozott további okok továbbra is igazolták-e a szabadságtól történô megfosztást. Hogyha ezek az okok»relevánsak«és»elégségesek «, akkor a bíróságnak arra a következtetésre kell jutnia, hogy a nemzeti hatóságok»különös gondossággal «jártak el az eljárás lefolytatásakor (uo.). 14 A továbbiakban a bíróság hangsúlyozza, hogy minden egyes felülvizsgálatnál érveket kell felsorakoztatni amellett, hogy az elôzetes letartóztatás fenntartható. Aki csak futólag is látott már elôzetes letartóztatást elrendelô, illetve azt fenntartó végzést vagy akár ügyészi indítványt, azt nem lepi meg, ha kb. 95 százalékra becsülöm az egyéniesített érveket nem tartalmazó végzések arányát. Az Imre-ügy nem kapott sajtóvisszhangot, ezért észrevétlen maradt a jogi közéletben is. Nem így az emberöléssel vádolt volt kommandós, Maglódi Csaba ügye. A Maglódi-ügyben ismételten a személyi szabadság indokolatlanul hosszú elvonása miatt kaptunk intôt Strasbourgban. Maglódinak úgy ítélt meg a bíróság 3000 euró kártérítést három év hét hónapnyi szükségtelen fogva tartásért, hogy jelenleg nem tudható, felmentik-e az emberölés vádja alól. Imre is hasonló összeget kapott, noha fogva tartása valamivel rövidebb volt. Maglódi fogva tartása nemcsak szükségtelen, hanem értelmetlen is volt s ez számos elôzetes letartóztatásról elmondható. A gyanúsítottakkal szembeni ideális európai magatartás az ésszerû idôn belüli döntés, illetve szabadlábra helyezés, ahogy ezt az egyezmény 5. (1) cikke elôírja. A bíróság esetjoga szerint minél hosszabb ideje van valaki elôzetesben, annál kisebb súllyal esnek latba a közösség biztonsághoz fûzôdô érdekei. Miért mondja ezt a bíróság? Talán Strasbourgból jobban látszik, mint Budapestrôl, hogy milyen érték a személyi szabadság, s annak jogerôs ítélet nélküli elvonása milyen hátrányt okoz? Pedig amióta fôszabályként nem rendôrségi fogdákon hajtják végre az elôzetest, még javult is a helyzet legalábbis a nyomozónak kevesebb lehetôsége van a pszichikai 64 / FÓRUM FUNDAMENTUM / SZÁM
19 nyomásgyakorlásra. A büntetés-végrehajtási intézetekbe utalt elôzetes letartóztatottak azonban így is csak heti egy alkalommal fürödhetnek, napi egy órát tölthetnek egy ficaknyi szabad levegôn, szerencsés esetben napi öt percet beszélhetnek ügyvédjükkel, havonta egyszer fogadhatnak látogatót, s lemondhatnak a jó kis hazairól. A Venyige utcában például a havonta egyszer látott gyermeküket még ölbe sem tudják venni vagy megcsókolni, mert plexiüveg zárja el ôket szeretteiktôl. A bíróság egyik magyar ügyben sem tért ki erre, de az itthoni jogász szemével aggasztó az is, hogy a házi ôrizet, illetve a lakhelyelhagyási tilalom azaz a személyi szabadságot kevésbé korlátozó hatósági fellépés nem szerepelt az elôzetesrôl döntô bíróságok étlapján. Ez általános, mint ahogy az is, hogy a szökéstôl való félelmükben a magyar bíróságok szinte minden komolyabb súlyú (és néha piti) bûncselekmény vádlottjánál szükségesnek tartják a szabadságelvonást, s a strasbourgi joggyakorlattal ellentétben nem vizsgálják azokat a konkrét körülményeket, amelyek a szökésre utalhatnak. Mindezek mellett az elôzetes letartóztatás ügyében hozott tipikus magyar döntés szófukar és általánosításokkal teli. Vegyük szellemi fogyatékosságuk miatt rokkantsági nyugdíjas ikerpár ügyfeleim példáját. 15 Csoportos rablás miatt indult ellenük eljárás 1998-ban. A vád szerint az általuk kifejtett erôszak foka: a részeg sértett földre vitelében segédkeztek úgy, hogy hátulról az egyik kezét ketten együtt megfogták. Hogy erôkifejtésük nagyságát felmérhessük, egy alultáplált és egy átlagos termetû, alacsony nôt képzeljünk magunk elé. Több mint két évet töltöttek elôzetesben csoportos rablásért, ám elsôfokú ítéletük csak 2005 januárjában született meg. Az utolsó tárgyalásra bilincsben vezették ôket elô, mert zsebtolvajlás miatt elrendelt elôzetes letartóztatásban voltak. A nyomozó hatóság elôterjesztésében kifejti, hogy a gyanúsítottak munkahellyel, legális jövedelemmel nem rendelkeznek, ezért alappal feltehetô, hogy megélhetésüket biztosítva szabadlábra helyezésüket követôen újabb szabadságvesztéssel büntetendô cselekményt követnek el. 16 Annak fényében, hogy mindkét gyanúsított rokkantnyugdíjas, s hogy az elmúlt hét évben nem indult ellenük nyomozás, e megállapítások feltétlenül vitathatók. Az ügyészségi indítvány attól is tart, hogy a gyanúsítottak szabadlábon hagyásuk esetén az eljárást összebeszéléssel vagy a tanúk befolyásolásával megnehezítenék. 17 Ez persze elképzelhetô volt, már csak azért is, mert az elôzetes letartóztatás ügyében tartott meghallgatás idôpontjáig sajnos nem sikerült a bûncselekmény helyszínén tartózkodó, ám a rendôrség épülete elôl késôbb elküldött tanúkat meghallgatni. Ez azonban inkább a nyomozó hatóság ügyintézésérôl, semmint a gyanúsítottak hozzáállásáról tanúskodik. Az elôterjesztés a sértett vallomására alapult, aki elmondása szerint tizenöt-húsz sört fogyasztott a kérdéses éjszakán. Azt vallomása megtételekor elfelejti megemlíteni, hogy haragban áll az egyik ikerrel, mert nem nézi jó szemmel unokaöccse és a lány közötti érzelmi kapcsolatot. Az elôzetes letartóztatást elrendelô végzés szerint az ülésen egymásnak ellentmondó adatokat közöltek a tartózkodási helyükre vonatkozóan. Megalapozottan feltehetô, hogy a gyanúsítottak szabadlábon hagyásuk esetén a sértett befolyásolásával megnehezítenék a bizonyítást, valamint életvitelükre tekintettel megalapozottan feltehetô az is, hogy szabadságvesztéssel büntetendô újabb bûncselekményt követnének el. 18 Noha a papírforma megtartása végett értesítettek védôt, az ikerpár az eljárás során ügyvéddel nem találkozott. Nem volt tehát senki, aki a tartózkodási helyre vonatkozó nyilatkozat relevanciájáról kioktatta volna ôket, illetve megpróbálta volna tisztázni a sértett befolyásolásának, a bûnismétlésre utaló tényeknek és a tanúmeghallgatás elmaradásának kérdését. Egy biztos, a felülvizsgálatot végzô bíróság elmulasztotta ezeket a részleteket tisztázni, így határozata nem eléggé egyéniesített ahhoz, hogy összhangban legyen a strasbourgi 5. cikkes teszttel. De nem csak a strasbourgi esetjognak nem megfelelô ez a végzés. Nem felel meg a magyar Legfelsôbb Bíróság egyéniesítési elvárásának sem. A személyiszabadság-központúsággal nem vádolható Legfelsôbb Bíróság szerint amennyiben az elôzetes letartóztatásnak a törvényben írt feltételei fennállnak, a bíróságnak az elôzetes letartóztatást el kell rendelnie. A bíróságnak csupán abban a kérdésben van mérlegelési lehetôsége, hogy az adott esetben a konkrét körülmények vizsgálata mellett [kiemelések F. L.] fennállnak-e az elôzetes letartóztatás törvényben felsorolt törvényi feltételei. 19 Ennek a történetnek is jó vége lett. Tanúmeghallgatásokat sürgetô fellépésünk nyomán az elôzetessel lustulási jogot nyert rendôrség ügyintézése felgyorsult. A tanúk meghallgatása után megdôlt a sértetti vallomás, az ikerpárt pedig szabadon engedték. A pecsételô bírák (Kôszeg Ferenc kifejezése) a fentiek miatt könnyen cinkosaivá válhatnak a hanyag munkát végzô nyomozóknak és vádlóknak. Mert ha valaki már az elôzetesben van, az ott is ragad. S nemcsak azért ragad ott, mert automatikus, nem pedig érdemi a felülvizsgálat, hanem mert elôzetesbôl sokkal nehezebb az ügyeket intézni, például találni egy agilis ügyvédet. FUNDAMENTUM / SZÁM FÓRUM / 65
20 Majdnem teljes, 98 százalékos váderedményesség mellett pedig nem kell Kasszandrának lenni ahhoz, hogy valaki megjósolja, bûnösnek találják-e az elôzetes letartóztatásban ülô gyanúsítottat. Ügyvédként többször is láttam, az elôzetesbôl hogyan számolta vissza a bíró a szabadságvesztés hosszát. Azt se feledjük, hogy az elmúlt években több minô véletlen: cigány elítéltrôl hallottunk, akit a nyomozási hibák napfényre kerülését követôen évekkel elítélése után mentettek fel. Debrecenben most ismét elsô fokon tárgyalják egy öt éve elôzetesben lévô cigány férfi emberölési ügyét. Új tanú is elôkerült, ám a rendôrök ennek nem örültek felhôtlenül, s az ügyész sem tett meg mindent azért, hogy a vallomást a védôk mihamarabb megismerjék már csak az egyezmény 6. cikke által megkívánt fegyveregyenlôség érvényesülése érdekében. A Maglódi-ítélet látszólag gyors cselekvésre késztette az OIT-t. Nyilatkozatban ösztökélték a több éve elôzetes letartóztatásban várakozó vádlottak ügyeit tárgyaló bírákat az eljárás valódi soronkívüliségének megteremtésére. Az OIT azonban félreértette a strasbourgi üzenetet. Az Imre- és Maglódi-ügy által megkívánt megoldás nem a hosszú ideje elôzetesben tartottak ügyeinek a magyar büntetôeljárási szabályok értelmében egyébként is megkívánt soronkívülisége. 20 Az igazi megoldás az elôzetes letartóztatások számának csökkentése. Ezek az ítéletek azért születtek, mert nálunk nem az ésszerû idôn belüli döntés, illetve szabadlábra helyezés a gyakorlat. Valószínûleg többen elgondolkodtak azon, hogyan lehet, hogy Imre és Maglódi urak úgy nyertek a bíróság elôtt, hogy elkerülték a strasbourgi eljárásokra szakosodott, azokon keresztül hazai jogszabályi, illetve joggyakorlati változásokat elérni kívánó emberi jogi szervezeteket. Több válasz is lehetséges. A hazai szervezetek így az MHB is vállaltak és vittek elôzetes letartóztatással kapcsolatos ügyeket. Ezek egy részében már itthon is sikerrel vetették be az egyezményes érveket, más részükben pedig az ügyfél akarata hiányzott a strasbourgi eljárás lefolytatásához. Az ügyek nagy száma, a kérelmezôkhöz való eljutás nehézségei és az általában már meglévô jogi képviselet miatt azonban nehéz igazán stratégiai esetet találni. Végül, mivel az elôzetes letartóztatottak számára a teljes büntetôeljárásban való képviselet ellátása a legfontosabb kérdés, etikai aggályok merülnek fel, amennyiben az eljárásnak csupán egy csekély szeletébe kíván bevonódni egy szervezet. Amennyiben hiszünk abban, hogy az, akit pénzügyi szankció fenyeget, rögtön teszi, amit kell, akkor nem marad más választásunk, mint hogy az elôzetest alaptalanul elrendelô, illetve fenntartó bíróságok ellen polgári pert indítunk személyiségi jogok megsértéséért és államigazgatási jogkörben okozott kárért. A keresetben arra hivatkozhatunk, hogy a felülvizsgálat során elvárható a bíráktól az adott ügy konkrét körülményeinek vizsgálata, illetve a soronkívüliség betartása. Az MHB ez irányban tervezi egyik jövôbeni peres stratégiáját. Álláspontunk szerint nagyobb hatást érhetünk el néhány hazai próbaperrel, illetve nyilvános bírósági ítélettel. Itthoni sikertelenség esetén maradnak az 5. (5) cikkes panaszok. 3. A hatósági bántalmazás ügyében is elmozdulást hozott az elmúlt két év, s megszületett az elsô magyar ítélet is, amelyben cigány ember bántalmazásáért kellett szégyenkeznie a magyar államnak. A valóban rosszabb képet mutató bolgár ügyekkel 21 ellentétben a Balogh-ítéletben a diszkrimináció tényét ugyan nem állapította meg a bíróság, azok számára azonban, akik szerint a cigányok rendôri bántalmazása létezô probléma, ez az ügy megfelelô munícióul szolgál. Az MHB által vitt Kmetty- és a Nemzeti és Etnikai Kisebbségi Jogvédô Iroda segítségével futó Balogh-ügyben a bíróság a rendôrségi bántalmazást követô büntetôjogi felelôsségre vonás elmaradása miatt a kínzás tilalmának megsértéséért marasztalta el hazánkat. Kmetty úrnak 4300 eurót ítélt meg pár foga kilazulásáért, csukló- és hasi sérüléseiért, míg Balogh úr eurót kapott, melybôl szolgált a munkaképességét csökkentô halláskárosodás okozta hátrányok kompenzálására. A hatósági bántalmazás miatti panaszok száma az elmúlt években némileg csökkent. Sokszor úgy tûnik azonban, hogy ennek nem az ügyészségi nyomozó hivatalok alapos munkáját követô büntetôjogi felelôsségre vonás a kiváltó oka. S. B. feljelentését, akit 2002 októberében egy jogszerûtlenül lefolytatott elôállítás során bántalmazott a körzeti megbízott, a rendôrségi bántalmazásos ügyekben tipikus keresztbe vádaskodás eredményeképp nem követte alapos ügyészségi nyomozói kivizsgálás. 22 A feljelentése nyomán indult nyomozást megszüntették, pótmagánvádját pedig úgy utasították el, hogy a végzésben a bíróság még a pótmagánvádló által beszerzett igazságügyi orvosszakértôi vélemény létére sem tett utalást. Jelenleg is folyik azonban az eljárás a bántalmazott nô ellen hivatalos személy bántalmazása miatt. A tárgyalást még nem tûzték ki. A bántalmazás és a nyomozás hiányosságai miatt május 18-án a 3. cikk megsértésére hivatkozva nyújtottunk be panaszt. 4. Az egyezmény hazai alkalmazásától egyetlen esetben sem riad vissza a MHB. A gazdasági bûncselekményekkel vádolt és közel két éve elôzetes 66 / FÓRUM FUNDAMENTUM / SZÁM

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 Bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
sui generis
 bíróság 
 bíróság 
 bíróság 
 bíróság 
 bíróság 
 bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 bíróság 
 Bíróság 
 bíróság 
 bíróság 
 BÍRÓSÁG 
 bíróság 
 Bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 Bíróság 
 Bíróság 
 bíróság 
 bíróság 
 bíróság